Avis juridique important

|

31991D0679

91/679/ΕΟΚ: Απόφαση του Συμβουλίου της 19ης Δεκεμβρίου 1991 περί θεσπίσεως του προγράμματος εργασίας για την εφαρμογή του ειδικού προγράμματος έρευνας και τεχνολογικής ανάπτυξης στον τομέα των βιομηχανικών τεχνολογιών και των τεχνολογιών των υλικών ( 1991 - 1994 )

Επίσημη Εφημερίδα αριθ. L 375 της 31/12/1991 σ. 0018 - 0032

ΑΠΟΦΑΣΗ ΤΟΥ ΣΥΜΒΟΥΛΙΟΥ της 19ης Δεκεμβρίου 1991 περί θεσπίσεως του προγράμματος εργασίας για την  εφαρμογή του ειδικού προγράμματος έρευνας και τεχνολογικής ανάπτυξης στον τομέα των βιομηχανικών  τεχνολογιών και των τεχνολογιών των υλικών (1991-1994) (91/679/ΕΟΚ)ΤΟ ΣΥΜΒΟΥΛΙΟ  ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, Έχοντας υπόψη: τη συνθήκη για την ίδρυση της Ευρωπαϊκής Οικονομικής Κοινότητας, την απόφαση 91/506/ΕΟΚ του Συμβουλίου της 9ης Σεπτεμβρίου 1991 για τη θέσπιση ειδικού προγράμματος  έρευνας και τεχνολογικής ανάπτυξης στον τομέα των βιομηχανικών τεχνολογιών και των τεχνολογιών των  υλικών (1990-1994) (1), και ιδίως το άρθρο 6 παράγραφος 4, την πρόταση της Επιτροπής, Εκτιμώντας: ότι το άρθρο 5 παράγραφος 2 της προαναφερόμενης απόφασης προβλέπει ότι καταρτίζεται πρόγραμμα  εργασίας το οποίο καθορίζει τους λεπτομερείς στόχους και τον τύπο των έργων που θα αναληφθούν,  καθώς και τις αντίστοιχες χρηματοδοτικές διατάξεις που πρέπει να θεσπισθούν G ότι το άρθρο 7 παράγραφος 1 πρώτη περίπτωση της προαναφερόμενης απόφασης προβλέπει ότι η διαδικασία  που ορίζει το άρθρο 6 εφαρμόζεται στην κατάρτιση και την αναπροσαρμογή του προγράμματος εργασιών G ότι, σύμφωνα με τη διαδικασία αυτή, υποβλήθηκε σχέδιο προγράμματος εργασιών στην επιτροπή η οποία  επικουρεί την Επιτροπή και ότι η εν λόγω επιτροπή δεν εξέφρασε ευνοϊκή γνώμη εντός της προθεσμίας  που είχε καθορίσει ο πρόεδρος G ότι, βάσει πάντοτε της ίδιας διαδικασίας, η Επιτροπή είναι αρμόδια  να υποβάλει πρόταση στο Συμβούλιο για τα μέτρα που πρέπει να ληφθούν. ΑΠΟΦΑΣΙΖΕΙ: Άρθρο μόνο Εγκρίνεται το πρόγραμμα εργασιών που περιλαμβάνεται στο παράρτημα. Βρυξέλλες, 19 Δεκεμβρίου 1991. Για το ΣυμβούλιοΟ ΠρόεδροςP. DANKERT     (1)ΕΕ αριθ. L 269 της 25. 9. 1991. σ. 30.   ΠΑΡΑΡΤΗΜΑ Ι. ΙΣΤΟΡΙΚΟ Το παρόν πρόγραμμα αποτελεί απευθείας συνέχεια του προγράμματος  BRITE/EURAM και του προγράμματος Πρώτες ύλες-Ανακύκλωση. Γενικός στόχος του είναι η συμβολή στην  ανανέωση της ευρωπαϊκής μεταποιητικής βιομηχανίας με την ενίσχυση της τεχνολογικής της βάσης μέσω  της έρευνας και της τεχνολογικής ανάπτυξης. Οι προσπάθειες έρευνας και τεχνολογικής ανάπτυξης  κατευθύνονται στην ενοποίηση όλων των πτυχών της διάρκειας ζωής των υλικών και των προϊόντων, ενώ  λαμβάνονται υπόψη οι σοβαρότεροι περιορισμοί όσον αφορά την αποδοχή της τεχνολογικής προόδου. Στους  περιορισμούς αυτούς συμπεριλαμβάνονται η προστασία του περιβάλλοντος, οι συνθήκες εργασίας, η  συνεχής προσαρμογή των ικανοτήτων του εργατικού δυναμικού στις τεχνολογικές αλλαγές καθώς και οι  νέες διαχειριστικές και οργανωτικές μέθοδοι, ώστε να εξασφαλίζονται ομαλές και αποδοτικές σχέσεις  μεταξύ της τεχνολογίας και των εργαζομένων. Το παρόν πρόγραμμα εργασιών έχει καταρτιστεί κατ' εφαρμογή του άρθρου 5 παράγραφος 2 της απόφασης  91/506/ΕΟΚ. Περιλαμβάνει τα ακόλουθα μέρη: - Λεπτομερείς στόχοι και ερευνητικές εργασίες, - Εκτέλεση: πρόσκληση για την υποβολή προτάσεων, τύποι έργων, χρηματοδοτικοί διακανονισμοί. Παρόλο που μια μεμονωμένη ερευνητική πρόταση μπορεί να καλύπτει, ένα μόνο στοιχείο της διάρκειας  ζωής του αντικειμένου της, πρέπει να αναμένεται ότι θα προτιμηθούν οι προτάσεις, τα προβλεπόμενα  αποτελέσματα των οποίων απορρέουν από πολυεπιστημονική προσέγγιση και παρέχουν ευρείες προοπτικές  εφαρμογών. Αποδίδεται ιδιαίτερη προσοχή στις πρωτοβουλίες εκείνες, που επιτρέπουν στους πιθανούς  φορείς εκμετάλλευσης και στους ενδεχόμενους χρήστες να έχουν τη μεγαλύτερη δυνατή πρόσβαση στα  αποτελέσματα, λαμβάνοντας υπόψη τα νόμιμα δικαίωματα προστασίας της πνευματικής και της  βιομηχανικής ιδιοκτησίας. ΙΙ. ΛΕΠΤΟΜΕΡΕΙΣ ΣΤΟΧΟΙ ΚΑΙ ΕΡΕΥΝΗΤΙΚΕΣ ΕΡΓΑΣΙΕΣ ΤΟΜΕΑΣ 1: ΥΛΙΚΑ - ΠΡΩΤΕΣ ΥΛΕΣ Επίκεντρο είναι η βελτίωση των επιδόσεων τόσο των υλικών προηγμένης τεχνολογίας όσο και των  παραδοσιακών, με κόστος που να επιτρέπει την ανταγωνιστική βιομηχανική εκμετάλλευσή τους σε ευρύ  φάσμα εφαρμογών. Ο στόχος αυτός επεκτείνεται και στη βελτίωση των τεχνολογιών ώστε να εξασφαλίζεται  ο εφοδιασμός σε πρώτες ύλες καθώς και η ανακύκλωση των τεχνολογιών, προωθώντας με τον τρόπο αυτό  μια ολοκληρωμένη προσέγγιση της διάρκειας ζώης των υλικών στο σύνολό της. Περιλαμβάνεται επίσης η  χρήση νέων υλικών, με ικανοποιητική σχέση κόστους-απόδοσης, σε ευρύ φάσμα προϊόντων και εφαρμογών,  καθώς και η διάδοσή τους σε νέους τομείς εφαρμογών. ΠΡΩΤΕΣ ΥΛΕΣ ΚΑΙ ΑΝΑΚΥΚΛΩΣΗ 1.1. ΠΡΩΤΕΣ ΥΛΕΣ 1.1.1. ΤΕΧΝΟΛΟΓΙΑ ΤΗΣ ΑΝΑΖΗΤΗΣΗΣ Στόχοι Παροχή στη μεταλλευτική βιομηχανία νέων ή βελτιωμένων εργαλείων χαμηλού κόστους και καλύτερων  γεωλογικών θεωρητικών εννοιών για να χρησιμοποιούνται στο στάδιο της αναζήτησης. Βελτίωση της  τεχνογνωσίας και του υλικού υπολογιστών στον τομέα αυτό και ανάπτυξη τεχνικών για την  ανίχνευση-παρακολούθηση και τη χαρτογράφηση των περιοχών ορυχείων με ρύπανση. Ερευνητικές εργασίας 1.1.1.1. Ανάπτυξη και δοκιμή προηγμένων προσεγγίσεων για την αναζήτηση και την ανακάλυψη  κοιτασμάτων και για την αξιολόγηση των γνωστών στόχων. 1.1.1.2. Τελειοποίηση των μοντέλων για τα κοιτάσματα και των θεωρητικών βάσεων της αναζήτησης. 1.1.1.3. Τελειοποίηση μεθόδων και τεχνικών για τον υπολογισμό των αποθεμάτων μεταλλευμάτων. 1.1.1.4. Ανάπτυξη και βελτίωση των ολοκληρωμένων συστημάτων που στηρίζονται σε ανάλυση πολλαπλών  δεδομένων. 1.1.1.5. Ανάπτυξη και δοκιμή νέων και βελτιωμένων, γεωφυσικών και γεωχημικών μεθόδων, με  ικανοποιητική σχέση κόστους-απόδοσης για αναζήτηση κοιτασμάτων, όπως οι μετρήσεις μεταβατικής  ηλεκτρομαγνητικής ακτινοβολίας (Transient Electromagnetic Measurements/TEM), η οπτική φασματομετρία  και η ανάλυση των στοιχείων της ομάδας του λευκοχρύσου (Platinum Group Elements/PGE). 1.1.1.6. Εφαρμογή και αξιολόγηση νεοαναπτυγμένων τεχνικών αναζήτησης, όπως οι επίγειες γεωφυσικές  -π.χ. γεωραδιοεντοπιστές- σεισμικές μέθοδοι και τα αερομεταφερόμενα συστήματα, και εκτίμηση των  δυνατοτήτων ευρύτερης εφαρμογής που παρέχουν. 1.1.1.7. Ανάπτυξη εξοπλισμού προηγμένης τεχνολογίας για την αναζήτηση κοιτασμάτων, π.χ. μικρογραφία  οργάνων -όπως τα φασματόμετρα- και εργαλείων για τη διασκόπηση του φρέατος της γεώτρησης, και  ανάπτυξη τεχνικών γεώτρησης με καλύτερη σχέση κόστους-απόδοσης. 1.1.1.8. Ανάπτυξη και δοκιμή τεχνικών αναζήτησης για την περιβαλλοντική παρακολούθηση, ανίχνευση  και χαρτογράφηση περιοχών με ρύπανση γύρω από ορυχεία και λατομεία (βλέπε επίσης σημεία 1.1.2.7 και  1.1.2.8). 1.1.2. Μεταλλευτική τεχνολογία Στόχοι Ανάπτυξη τεχνικών που επιτρέπουν την αύξηση της παραγωγικότητας, όπως βελτίωση των λειτουργικών  δαπανών των μεταλλευτικών εργασιών, λαμβανομένων υπόψη των θεμάτων περιβάλλοντος και ασφαλείας, που  παρέχουν δυνατότητες εκτίμησης των κοινωνικοοικονομικών επιπτώσεων των μεταλλευτικών και λατομικών  δραστηριοτήτων. Ερευνητικές εργασίες 1.1.2.1. Ανάπτυξη τεχνικών και συστημάτων για την κοπή πετρωμάτων και τη συνεχή εξόρυξη και  λατομία. 1.1.2.2. Ανάπτυξη εξειδικευμένων τεχνικών για τη βελτίωση των συνθηκών ασφαλείας και εργασίας με  παράλληλη προστασία του περιβάλλοντος. 1.1.2.3. Ανάπτυξη εκλεκτικών μεθόδων εκμετάλλευσης που ελαχιστοποιούν την παραγωγή αποβλήτων (βλέπε  επίσης σημείο 1.1.3.6). 1.1.2.4. Δημιουργία νέων θεωρητικών βάσεων για μεταλλεία ανοικτής οροφής καθώς και για τη  βελτιστοποίηση και την ενοποίηση των επιμέρους εργασιών μιας μεταλλευτικής μονάδας, όπως η επίχωση,  η γεώτρηση, η ανατίναξη και η μεταφορά. 1.1.2.5. Βελτίωση των τεχνολογιών κατάρτισης μοντέλων και των εφαρμοσμένων τεχνολογιών για τα  συστήματα υποστήριξης, την ενίσχυση των πετρωμάτων και την ευστάθεια του εδάφους. 1.1.2.6. Ανάπτυξη της ανάλυσης πολλαπλών δεδομένων καθώς και προηγμένης κατάρτισης μοντέλων και της  προσομοίωσης για διαχείριση και προγραμματισμό των μεταλλευτικών δραστηριοτήτων με τη βοήθεια  υπολογιστή. 1.1.2.7. Ανάπτυξη της προσομοίωσης και της κατάρτισης μοντέλων καθώς και των πειραματικών τεχνικών,  προκειμένου να βελτιστοποιηθεί η αποκατάσταση των εκτός λειτουργίας μεταλλείων, συμπεριλαμβανομένης  της χρήσης τους για την τελική διάθεση αποβλήτων (βλέπε επίσης σημείο 1.1.1.8). 1.1.2.8. Ανάπτυξη τεχνικών για την εκτίμηση των κοινωνικοοικονομικών επιπτώσεων από την επιβολή  περιβαλλοντικών περιορισμών στα μεταλλεία και στα λατομεία (βλέπε επίσης σημείο 1.1.1.8). 1.1.3. Επεξεργασία των ορυκτών Στόχοι Βελτίωση των γνωστών διεργασιών και ανάπτυξη καινοτόμων τεχνολογιών που εφαρμόζονται εργασίες  πλήρους κλίμακας με βάση εργαστηριακή έρευνα καθώς και για τη βελτιστοποίηση των μεθόδων και των  τεχνικών που χρησιμοποιούνται στις διάφορες κατεργασίες των εμπλουτισμένων μεταλλευμάτων και των  υπολειμμάτων και καταλοίπων των ορυχείων και των μεταλλουργικών εγκαταστάσεων, ώστε να μειώνονται  τα έξοδα παραγωγής στις νέες και στις υπάρχουσες εγκαταστάσεις και να μετριάζονται τα  περιβαλλοντικά προβλήματα. Ερευνητικές εργασίες 1.1.3.1. Χαρακτηρισμός μεταλλευμάτων και ορυκτών βιομηχανικής χρήσεως με σκοπό τη βελτίωση της  τεχνολογίας επεξεργασίας τους και της καταλληλότητάς τους για εναλλακτικές χρήσεις. 1.1.3.2. Βελτίωση των τεχνικών φυσικού και χημικού διαχωρισμού ορυκτών. 1.1.3.3. Βελτίωση των τεχνικών επεξεργασίας ορυκτών καθώς και των μεταλλουργικών τεχνικών απόληψης,  όπως η υδρομεταλλουργική, η βιοϋδρομεταλλουργική, η ηλεκτρομεταλλουργική και η πυρομεταλλουργική  (συμπεριλαμβανομένης της χημείας των σκωριών). 1.1.3.4. Ανάπτυξη τεχνολογιών για τη μείωση των ρυπογόνων εκπομπών και της ενεργειακής κατανάλωσης  και την αύξηση του φάσματος των περιβαλλοντικώς αποδεκτών υλικών τροφοδότησης των εγκαταστάσεων  επεξεργασίας μεταλλευμάτων και ορυκτών. 1.1.3.5. Ανάπτυξη μεθόδων και τεχνικών για τη δέσμευση και τη σταθεροποίηση των μετάλλων και των  τοξικών ενώσεων σε τελικά κατάλοιπα, απόβλητα ορυχείων, σκωρίες μεταλλευμάτων και υπολείμματα. 1.1.3.6. Ανάπτυξη νέων διαδικασίων και εξοπλισμού επεξεργασίας για να βελτιστοποιηθεί η ποιότητα  της απόδοσης και να ελαχιστοποιηθεί η παραγωγή αποβλήτων (βλέπε επίσης σημείο 1.1.2.3). 1.1.3.7. Ανάπτυξη αυτοματισμού, ιδίως αισθητήρων, για τον έλεγχο και την παρακολούθηση των  διεργασιών, των υλικών και της ποιότητας των προϊόντων. 1.1.3.8. Ανάπτυξη μαθηματικών μοντέλων και προσομοιώσεων για την επεξεργασία των ορυκτών και τις  διεργασίες των μεταλλουργικών μονάδων απόληψης καθώς και την ενοποίησή τους σε λειτουργικές  εγκαταστάσεις. Ανάπτυξη έμπειρων και αυτοματοποιημένων συστημάτων. 1.2. ΑΝΑΚΥΚΛΩΣΗ 1.2.1. Ανακύκλωση και ανάκτηση των βιομηχανικών αποβλήτων, συμπεριλαμβανομένων των μη σιδηρούχων  μετάλλων Στόχοι Ανάπτυξη νέων τεχνολογιών για τη φυσική ή/και χημική κατεργασία των καταλοίπων, των απορριμμάτων  της παραγωγής και των βιομηχανικών αποβλήτων, με σκοπό να αυξηθεί ο βαθμός ανάκτησης και να  ελαχιστοποιηθούν τα περιβαλλοντικά προβλήματα. Η έρευνα στο πεδίο αυτό καλύπτει την  πυρομεταλλουργική, την υδρομεταλλουργική και τις τεχνικές εξευγενισμού που χρησιμοποιούνται στην  επεξεργασία σύνθετων καταλοίπων, κραμάτων και πολυστοιχειακών απορριμμάτων της παραγωγής. Ερευνητικές εργασίες 1.2.1.1. Χαρακτηρισμός, αναγνώριση, ταξινόμηση και ποσοστικός προσδιορισμός των ανακτήσιμων υλικών  και των μεταχειρισμένων, μη σιδηρούχων μετάλλων, που προέρχονται από βιομηχανικές δραστηριότητες.  Ανάπτυξη μεθόδων για τον ποιοτικό έλεγχο των ανακτώμενων υλικών πριν από την ανακύκλωση, τη  χρησιμοποίηση ή την ελεγχόμενη τελική διάθεση. 1.2.1.2. Βελτιστοποίηση των γνωστών διεργασιών διαχωρισμού, εμπλουτισμού και ανακύκλωσης σε  βιομηχανική κλίμακα, λαμβάνοντας υπόψη την εξοικονόμηση ενέργειας, την ευελιξία της τροφοδότησης,  τον εμπλουτισμό και τη μείωση των ρυπογόνων εκπομπών. 1.2.1.3. Ανάπτυξη νέων διεργασιών διαχωρισμού, εμπλουτισμού και ανακύκλωσης με σκοπό την  αποδοτικότερη ανάκτηση υλικών αξίας από απορρίμματα της παραγωγής και βιομηχανικά απόβλητα,  συμπεριλαμβανομένων των επενδύσεων πυρίμαχων υλικών, χωρίς μόλυνση από ξένες προσμίξεις. 1.2.1.4. Ανάπτυξη πυρομεταλλουργικών διεργασιών με ικανοποιητική σχέση κόστους απόδοσης, όπως οι  μέθοδοι με πλάσμα και laser, ικανών να απορροφούν τις διακυμάνσεις του φορτίου τροφοδότησης, για  την ανάκτηση βασικών, ειδικών και πολύτιμων μετάλλων από βιομηχανίες διαφόρων κλάδων, απόβλητα της  μεταλλοβιομηχανίας, σύνθετα κατάλοιπα, αναλωμένους καταλύτες, μεταχειρισμένα αγαθά και  εξοπλισμούς. 1.2.1.5. Ανάπτυξη βιοϋδρομεταλλουργικών, φωτοκαταλυτικών και υδρομεταλλουργικών διεργασιών με  ικανοποιητική σχέση κόστους-απόδοσης για την κατεργασία σκωριών, καταλοίπων, βιομηχανικών λυμάτων  και αποβλήτων, με σκοπό την ανάκτηση μετάλλων, αλάτων και υλικών αξίας καθώς και την αποκάθαρση για  να ελαχιστοποιηθεί η ρύπανση. 1.2.1.6. Ανάπτυξη προηγμένων τεχνολογιών για την αναγωγή και τον εξευγενισμό των παραπροΐόντων και  των αποβλήτων, π.χ. με τεχνολογία ρευστοποιημένης κλίνης, ηλεκτρόλυση υδατικών διαλυμάτων, απόσταξη  υπό κενό, τεχνολογία του πλάσματος, ηλεκτρόλυση τηγμάτων αλάτων και τεχνολογία των χλωριδίων. 1.2.1.7. Ανάπτυξη τεχνολογιών για την ανάκτηση και την ανακύκλωση μετάλλων από υλικά που περιέχουν  οργανικές και μεταλλοπλαστικές ενώσεις, με ταυτόχρονη ελαχιστοποίηση των ζημιών του περιβάλλοντος. 1.2.1.8. Ανάπτυξη μοντέλων με υπολογιστή για την εκτίμηση της διαθεσιμότητας ανακτήσιμων υλικών  προς ανακύκλωση και της οικονομικής βιωσιμότητας της δραστηριότητας αυτής καθώς και μεταλλουργικών  μοντέλων για την πρόγνωση της επίδρασης που έχει η πολλαπλή ανακύκλωση στα χαρακτηριστικά και στις  δυνατότητες επεξεργασίας των πρώτων υλών. 1.2.2. Ανακύκλωση, ανάπτυξη και επαναχρησιμοποίση των υλικών προηγμένης τεχνολογίας Στόχοι Βελτίωση των τεχνολογιών ανακύκλωσης που αποσκοπούν στην επαναχρησιμοποίηση των αποβλήτων από υλικά  προηγμένης τεχνολογίας, ώστε να βελτιωθεί η ποιότητα των νέων προϊόντων ή ενώσεων και να αποκτήσουν  υψηλό επίπεδο ποιότητας και οικονομικής αξίας. Ερευνητικές εργασίες 1.2.2.1. Χαρακτηρισμός, ταξινόμηση και ποσοτικός προσδιορισμός των αποβλήτων από υλικά προηγμένης  τεχνολογίας και ανάπτυξη μεθόδων για τον ποιοτικό έλεγχο των ανακτήσιμων υλικών πριν από την  ανακύκλωση, την επαναχρησιμοποίηση ή την ελεγχόμενη τελική διάθεση. 1.2.2.2. Ανάπτυξη τεχνικών ανάλυσης και σήμανσης για ταυτοποίηση. Ανάπτυξη ακίνδυνων τεχνολογιών με  ικανοποιητική σχέση κόστους-απόδοσης για την ανακύκλωση καταλοίπων και απορριμμάτων της παραγωγής  από οργανικά και ανόργανα σύνθετα υλικά, καθώς και από άλλα υλικά προηγμένης τεχνολογίας. 1.2.2.3. Ανάπτυξη μοντέλων για την εκτίμηση της διαθεσιμότητας υλικών προηγμένης τεχνολογίας προς  ανακύκλωση και της οικονομικής βιωσιμότητας της δραστηριότητας αυτής καθώς και για την πρόγνωση της  επίδρασης που έχει η πολλαπλή ανακύκλωση στα φυσικά χαρακτηριστικά και στις δυνατότητες  επεξεργασίας των αρχικών υλικών. ΝΕΑ ΚΑΙ ΒΕΛΤΙΩΜΕΝΑ ΥΛΙΚΑ ΚΑΙ Η ΕΠΕΞΕΡΓΑΣΙΑ ΤΟΥΣ 1.3. ΥΛΙΚΑ ΚΑΤΑΣΚΕΥΩΝ 1.1.3. Μέταλλα και σύνθετα υλικά μεταλλικής βάσης Στόχοι Εξασφάλιση της αναγκαίας προόδου για την πλήρη εκμετάλλευση των δυνατοτήτων που παρουσιάζουν  κράματα και σύνθετα υλικά και η επεξεργασία τους, ιδίως δε των τεχνολογιών για την αντιμετώπιση των  προβλημάτων που συνδέονται με τη μαζική παραγωγή. Πρόσθετος στόχος είναι η ανάπτυξη υπερκραμάτων  ανθεκτικών σε υψηλές θερμοκρασίες, μεσομεταλλικών ενώσεων, μεταλλικών κόνεων, υαλομετάλλων, σκληρών  μετάλλων, κραμάτων ανθεκτικών στη φθορά και υλικών επιστρώσεως, τα οποία απαιτούνται για ειδικές  εφαρμογές με πολύπλοκες προδιαγραφές σχεδιασμού. Ερευνητικές εργασίες 1.3.1.1. Ανάπτυξη τεχνολογιών με ικανοποιητική σχέση κόστους-απόδοσης για τη σύνθεση και την  παραγωγή μεταλλικών υλικών και κραμάτων, προοριζόμενων για ευρύτερο φάσμα τελικών προϊόντων με  υψηλή ποιότητα και ανώτερες επιδόσεις. 1.3.1.2. Ανάπτυξη κραμάτων, μεσομεταλλικών ενώσεων για κατασκευές και σύνθετων συστημάτων  μεταλλικής βάσης με συγκεκριμένες ιδιότητες από πλευράς επιδόσεων, όπως βελτιωμένη ακαμψία,  μεγαλύτερο λόγο αντοχής-βάρους, αντίσταση στις ατμοσφαιρικές συνθήκες και στις υψηλές  θερμοκρασίες. 1.3.1.3. Βελτίωση των επιδώσεων μέσω του ελέγχου της μορφολογίας των κόνεων και των ιδιοτήτων των  διαχωριστικών επιφανειών στα σύνθετα υλικά μεταλλικής βάσης. 1.3.1.4. Ανάπτυξη συστημάτων επιστρώσεως μικρού ή μεγάλου πάχους με βελτιωμένες λειτουργικές  ιδιότητες για μεταλλικά υποστρώματα. 1.3.1.5. Εφαρμογή τεχνικών προσομοίωσης με υπολογιστή, που συνδέουν μοντέλα της μικρομετρικής και  της μακρομετρικής μορφής. 1.3.1.6. Ανάπτυξη τεχνικών για την εκτίμηση της μακροπρόθεσμης σταθερότητας και συμπεριφοράς των  μεταλλικών υλικών. 1.3.2. Κεραμικά, σύνθετα υλικά κεραμικής βάσης και γυαλί προηγμένης τεχνολογίας Στόχοι Πρόοδος στην κατανόηση θεμάτων καίριας σημασίας, όπως η ποιότητα, η επεξεργασία και αξιοπιστία, και  στις συναφείς τεχνολογίες, με ιδιαίτερη έμφαση στην ολιγοδάπανη επεξεργασία και στα ανθεκτικά,  χώρις ελαττώματα, προϊόντα. Ερευνητικές εργασίες 1.3.2.1. Ανάπτυξη υλικών για χρήση σε υψηλές θερμοκρασίες με αυξημένη αντοχή, σκληρότητα,  ολκιμότητα και αντίσταση στη χημική διάβρωση και τη διάβρωση από περιβαλλοντικούς παράγοντες. 1.3.2.2. Βελτιστοποίηση των κόνεων ως πρώτων υλών. 1.3.2.3. Ανάπτυξη τεχνικών επεξεργασίας για υλικά υψηλής ποιότητας, οι οποίες παρουσιάζουν  ικανοποιητική σχέση κόστους-απόδοσης και μεγάλη αποδοτικότητα και επιτρέπουν τη διάδοση των υλικών  αυτών σε νέους τομείς εφαρμογής. 1.3.2.4. Βελτίωση της συνέπειας και της αξιοπιστίας των συστατικών στοιχείων, συμπεριλαμβανομένης  της μακροπρόθεσμης ευστάθειας κατά τη χρήση. 1.3.2.5. Βελτίωση της αντίστασης στο θερμικό πλήγμα και στον ερπυσμό, των θερμομονωτικών ιδιοτήτων  καθώς και της συμπεριφοράς στην οξείδωση και στη χημική διάβρωση σε υψηλές θερμοκρασίες. 1.3.2.6. Ανάπτυξη στοχαστικών μεθοδολογιών σχεδιασμού για συστατικά στοιχεία μηχανοτεχνίας υψηλών  επιδόσεων. 1.3.2.7. Ανάπτυξη τεχνολογιών επιφανειακής κατεργασίας για τη διευκόλυνση της βιομηχανικής  παραγωγής και της χρήσης σε λειτουργίες. 1.3.2.8. Εφαρμογή τεχνικών προσομοίωσης με υπολογιστή, που συνδέουν μοντέλα της μικρομετρικής και  της μακρομετρικής μορφής. 1.3.2.9. Ανάπτυξη τεχνικών για την εκτίμηση της μακροπρόθεσμης σταθερότητας και συμπεριφοράς των  κεραμικών υλικών. 1.3.3. Πολυμερή και σύνθετα υλικά με βάση πολυμερή. Στόχοι Καλύτερη κατανόηση των δυνατοτήτων επίδοσης των υλικών αυτών σε συνάρτηση με τη δομή τους και  διεύρυνση της κατανόησης των σχέσεων ανάμεσα στις ιδιότητες των υλικών και τις διαδικασίες  επεξεργασίας τους. Η επιδιωκόμενη πρόοδος είναι δυνατόν να επιτευχθεί με καινοτόμες πρακτικές  σχεδιασμού και επεξεργασίας. Απάντηση στο σχετικό με το περιβάλλον προβληματισμό με νέα  θερμοπλαστικά πολυμερή τεχνικών εφαρμογών, που διατηρούν τις μηχανικές τους ιδιότητες σε υψηλότερες  θερμοκρασίες και μπορούν να παράγονται με τις διαδικασίες θερμικής επεξεργασίας, που έχουν  χαμηλότερο κόστος. Ερευνητικές εργασίες 1.3.3.1. Ανάπτυξη υλικών, συνθέτων υλικών καθώς και ινών και συγκολλητικών υλών από πολυμερή με  ικανοποιητική σχέση κόστους-απόδοσης και βελτιωμένες ιδιότητες υλικών, όπως αντίσταση σε αντίξοες  περιβαλλοντικές συνθήκες, στην θερμοκρασία, στην πίεση, στη δυναμική φόρτιση και στους διαλύτες,  για μεγαλύτερη κλίμακα πεδίων εφαρμογής. 1.3.3.2. Ανάπτυξη πολυμερών υλικών με ειδικές ιδιότητες που συντελούν στην ελαχιστοποίηση των  επιπτώσεων στο περιβάλλον, όπως η βιοαποδομησιμότητα και οι δυνατότητες ανακύκλωσης και  επαναχρησιμοποίησης. 1.3.3.3. Ανάπτυξη τεχνικών επεξεργασίας με ικανοποιητική σχέση κόστους-απόδοσης και μεγάλη  αποδοτικότητα για υλικά υψηλής ποιότητας. 1.3.3.4. Διερεύνηση νέων τύπων συνθέτων υλικών, όπως τα μοριακά και τα αυτοενισχυτικά. 1.3.3.5. Εκτίμηση των διαχωριστικών επιφανειών ινών/μήτρας στα σύνθετα υλικά με την ανάπτυξη μη  καταστροφικών τεχνικών. 1.3.3.6. Ανάπτυξη προεμποτισμένων ημικατεργασμένων προϊόντων με υψηλές επιδόσεις για σύνθετα  συστατικά στοιχεία, των οποίων οι εφαρμογές απαιτούν μεγάλη αντοχή και μεγάλη σκληρότητα. 1.3.3.7. Ανάπτυξη τεχνικών σχεδιασμού και ελέγχου διεργασιών με τεχνητή νοημοσύνη για πολυμερή και  σύνθετα υλικά με βάση πολυμερή. 1.3.3.8. Εφαρμογή ειδικών κατεργασιών για τη μετατροπή πολυμερών χαμηλού κόστους σε συστατικά  στοιχεία υψηλών επιδόσεων προσαρμοσμένα στις ανάγκες των χρήστων. 1.3.3.9. Εφαρμογή μαθηματικών μοντέλων στη βελτιστοποίηση υλικών, προϊόντων και διεργασιών. 1.3.3.10 Ανάπτυξη συνδυασμένων και πλήρως ολοκληρωμένων τεχνικών μετασχηματισμού, όπως η έγχυση σε  τύπους, η έλαση, η πολυστρωματική μορφοποίηση και η μορφοποίηση σάντουιτς, για καινοτόμα υλικά  κατασκευών με υψηλές επιδόσεις. 1.4. ΛΕΙΤΟΥΡΓΙΚΑ ΥΛΙΚΑ ΓΙΑ ΜΑΓΝΗΤΙΚΕΣ, ΥΠΕΡΑΓΩΓΙΚΕΣ, ΟΠΤΙΚΕΣ, ΗΛΕΚΤΡΙΚΕΣ ΚΑΙ ΒΙΟΪΑΤΡΙΚΕΣ ΕΦΑΡΜΟΓΕΣ 1.4.1. Μαγνητικά υλικά Στόχοι Κάλυψη της ανάγκης για νέα υλικά με βελτιωμένες μαγνητικές ιδιότητες και ευχερή επεξεργασία, όπως  τα μαγνητικά υλικά προηγμένης τεχνολογίας, στα οποία συμπεριλαμβάνονται οι σκληροί, οι ημίσκληροι  και οι μαλακοί μαγνήτες και η ενσωμάτωσή τους σε συστατικά και συστήματα. Ερευνητικές εργασίες 1.4.1.1. Ανάπτυξη μαγνητικών υλικών προηγμένης τεχνολογίας, όπως οι νέοι τύποι σπανίων γαιών, με  ικανοποιητική σχέση κόστους-απόδοσης στην επεξεργασία τους. 1.4.1.2. Ανάπτυξη υλικών με βελτιωμένες μαγνητικές επιδόσεις σε υψηλές θερμοκρασίες και μεθόδων για  την επεξεργασία τους και, ακόμη, ανάπτυξη βελτιωμένων χύδην υλικών μόνιμης μαγνήτισης με αυξημένο,  ενεργειακό γινόμενο και βελτιωμένη ογκομετρική απόδοση για ειδικές εφαρμογές, όπως στους  ηλεκτροκινητήρες και σε άλλες ηλεκτρικές διατάξεις. 1.4.1.3. Βελτίωση των κατασκευαστικών δυνατοτήτων που παρέχουν τα μαγνητικά υλικά με καινοτομίες  στο σχεδιασμό της σύνθεσης, της επεξεργασίας και του ελέγχου της σύστασής τους. 1.4.1.4. Βελτίωση των λειτουργικών δυνατοτήτων που παρέχουν τα μαγνητικά υλικά πολυστρωματικής  μορφοποίησης. 1.4.2. Υπεραγώγιμα υλικά σε υψηλές θερμοκρασίες. Στόχοι Ανάπτυξη υπεραγωγών με υψηλή θερμοκρασία άλματος καθώς και υψηλή ένταση και πυκνότητα ροής ρεύματος  για εφαρμογές ηλεκτρικής ενέργειας, ικανών να συνδυάζονται με άλλα υλικά σε χαμηλές θερμοκρασίες  επεξεργασίας. Κατανόηση των νέων υπεραγώγιμων υλικών και των εγγενών ιδιοτήτων τους. Ερευνητικές εργασίες 1.4.2.1. Ανάπτυξη αξιόπιστων μεθόδων επεξεργασίας με ικανοποιητική σχέση κόστους-απόδοσης για τη  βιομηχανική παραγωγή συστατικών υπεραγωγών υψηλής έντασης ρεύματος, όπως αγωγών, καλωδίων και  φύλλων. 1.4.2.2. Καθορισμός μεθοδολογίας σχεδιασμού για συστατικά στοιχεία μεγαλύτερης αξιοπιστίας, ιδίως  για την κατασκευή αγωγών, καλωδίων και φύλλων μικρού και μεγάλου πάχους. 1.4.2.3. Ανάπτυξη διαδικασίων επεξεργασίας, όπως οι τεχνικές κολλοειδούς διαλύματος-πήγματος  (Sol-Gel), ανάμειξης, πυροσυσσωμάτωσης, ψεκασμού, με σκοπό την κατασκευή επακριβώς χαρακτηρισμένων  και ελεγχόμενων κόνεων για υπεραγωγούς. 1.4.2.4. Εμβάθυνση της κατανόησης των βασικών σχέσεων ιδιοτήτων-δομής-στοιχειομετρίας,  συμπεριλαμβανομένων των ηλεκτρικών και μαγνητικών ιδιοτήτων, σε συνάρτηση με το διαφορισμό των  φάσεων, την ανισοτροπία και τα φαινόμενα των ορίων των κόκκων. 1.4.3. Ηλεκτραγωγά και ιοναγωγά υλικά Στόχοι Προαγωγή της τεχνολογίας για τη σύνθεση/επεξεργασία ηλεκτραγωγών υλικών και βάσεων αγώγιμων υλικών,  η τεχνολογική ανάπτυξη των οποίων βρίσκεται σε πρώιμο στάδιο. Διάνοιξη οδών εφαρμογής, όπως οι  αγωγοί ηλεκτρικού ρεύματος, η αποθήκευση ενέργειας και οι ακουστικές συσκευές. Ανάπτυξη των υλικών  που απαιτούν τα συστήματα στοιχείων καυσίμου για την παραγωγή «καθαρής» ηλεκτρικής ενέργειας.  Καλύτερη κατανόηση των ορίων της σημερινής τεχνολογίας και του τρόπου με τον οποίο μπορεί να  γίνεται υπέρβαση των ορίων αυτών με νέες μεθόδους επεξεργασίας. Ερευνητικές έργασίες 1.4.3.1. Ανάπτυξη υλικών για ηλεκτρικές εφαρμογές με καλύτερη αγωγιμότητα, μεγαλύτερη αντοχή και  καλύτερη συμπεριφορά στην κόπωση, αντίσταση στη χημική διάβρωση και στη θερμότητα καθώς και  συμπεριφορά στη διάβρωση λόγω σπινθηρισμών. 1.4.3.2. Ανάπτυξη στερεών ιοναγωγών υλικών για στερεούς ηλεκτρολύτες σε διατάξεις ενεργειακής  μετατροπής. 1.4.3.3. Ανάπτυξη συστημάτων αγώγιμων πολυμερών υλικών με ανόργανα μέσα πληρώσεως για επεξεργασία  μεγάλων ποσοτήτων ή χρήση σε δραστηριότητες συσκευασίας και συναρμογής. 1.4.3.4. Εξακρίβωση της σχέσης που συνδέει τη σύνταξη των πολυμερών υλικών με τις ηλεκτρικές και  ακουστικές ιδιότητές τους. 1.4.3.5. Ανάπτυξη κραμάτων σκληραινόμενων με γήρανση και πολυστρωματικών συνθέτων υλικών, που  συνδυάζουν υψηλή ηλεκτρική και θερμική αγωγιμότητα ή δυναμικό εκπομπής ηλεκτρονίων με βελτιωμένες  μηχανικές ιδιότητες και αντίσταση στη χημική διάβρωση. 1.4.4. Οπτικά υλικά Στόχοι Αντιμετώπιση των κυρίαρχων προβλημάτων, στα οποία συγκαταλέγονται η διαθεσιμότητα εξαιρετικά  καθαρών υλικών με χαμηλές οπτικές απώλειες για συστήματα εκπομπής οπτικής ακτινοβολίας και η  επεξεργασία υλικών, συμπεριλαμβανομένης της κατασκευής υλικών με δισδιάστατη ή τρισδιάστατη,  εναπόθεση χημικής αέριας φάσης. Ερευνητικές εργασίες 1.4.4.1. Ανάπτυξη νέων τύπων γυαλιού με μεταβλητές ιδιότητες διαπερατότητας από τη φωτεινή  ακτινοβολία και, ταυτόχρονα, τεχνολογιών με ικανοποιητική σχέση κόστους-απόδοσης για την εφαρμογή  τους. 1.4.4.2. Ανάπτυξη και χαρακτηρισμός μη γραμμικών οπτικών υλικών, συμπεριλαμβανομένων των οργανικών  υλικών και των ενδιάμεσων προϊόντων. 1.4.4.3. Ανάπτυξη ενεργών επιστρώσεων, όπως τα μαγνητικά και τα πιεζοηλεκτρικά επιφανειακά στρώματα  και οι επιφανειακές στιβάδες χημικής χρωστικής, για αισθητήρες. 1.4.4.4. Βελτιστοποίηση των φαινομένων ηλεκτροφωταύγειας, ηλεκτροχρωμίας, φωτοχρωμίας και  θερμοχρωμίας για την παραγωγή οπτικών υλικών με ελεγχόμενη εκπομπή φωτεινής ακτινοβολίας και  διαπερατότητα. 1.4.5. Βιοϊατρικά υλικά Στόχοι Κάλυψη των απαιτήσεων σε νέα βιοϊατρικά υλικά, συμπεριλαμβανομένων των μεταλλικών κραμάτων, των  κεραμικών, των σύνθετων υλικών, του γυαλιού, των πολυμερών και των συγκολλητικών υλών, για  εφαρμογές όπως τα ορθοπεδικά μοσχεύματα και οι οδοντικές προσθέσεις, τα υποκατάστατα μαλακών μορίων  και υγρών του σώματος, οι ενδοσωματικές ή εξωσωματικές συσκευές μόνιμου ή προσωρινού χαρακτήρα.  Ανάπτυξη τεχνολογιών για εργασίες με ικανοποιητική σχέση κόστους-απόδοσης που αφορούν τη  βιομηχανική κατασκευή των σχετικών ειδών, τις κλινικές διαδικασίες και τα συστήματα αποκατάστασης. Ερευνητικές εργασίες 1.4.5.1. Ανάπτυξη υλικών ειδικής και ιατρικής καθαρότητας με βιοσυμβατές και βιολειτουργικές  ιδιότητες για συσκευές και για μοσχεύματα που φέρουν βάρος. 1.4.5.2. Ανάπτυξη τεχνικών για καινοτομίες στο σχεδιασμό, την κατάρτιση μοντέλων και την κλινική  έρευνα νέων κατασκευών καθώς και συστατικών και συσκευών πολύπλοκου σχήματος, με συνδυασμό όλων των  πτυχών της αξιόπιστης βιολειτουργικής ικανότητας: συμβατότητα μεταξύ ανθρωπίνων ιστών και  μοσχευμάτων. 1.4.5.3. Ανάπτυξη τεχνικών επιφανειακής κατεργασίας για ιατρικές συσκευές, με σκοπό την πρόληψη της  χημικής διάβρωσης και της διάβρωσης από τους παράγοντες του περιβάλλοντος, και για την επίτευξη  βελτιωμένων ιδιοτήτων βιοενσωμάτωσης. 1.5. ΥΛΙΚΑ ΜΑΖΙΚΗΣ ΚΑΤΑΝΑΛΩΣΗΣ 1.5.1. Υλικά συσκευασίας Στόχοι Βελτίωση των αναγκαίων τεχνολογιών, συμπεριλαμβανομένων του αυτοματισμού και του ελέγχου on-line,  για επεξεργασία με ικανοποιητική σχέση κόστους-απόδοσης, η οποία περιλαμβάνει την εισαγωγή φυσικών  υλικών, την υποκατάσταση των τοξικών υλικών και τη βελτιωμένη ανακύκλωση των συστημάτων υλικών. Ερευνητικές εργασίες 1.5.1.1. Ανάπτυξη φιλικών προς το περιβάλλον υλικών συσκευασίας, που επιδέχονται  επαναχρησιμοποίηση, ανακύκλωση ή αποδόμηση και δεν είναι τοξικά κατά τη χρήση και την τελική  διάθεση. 1.5.1.2. Βελτίωση των σημερινών μεθόδων επεξεργασίας για να αυξάνεται η παραγωγικότητα και να  παράγονται προϊόντα συσκευασίας με υψηλή προστιθέμενη αξία. 1.5.2. Νέα δομικά υλικά Στόχοι Βελτίωση των υλικών που χρησιμοποιούνται σήμερα στις οικοδομές και ανάπτυξη νέων υλικών -  συμπεριλαμβανομένων των συνθέτων- ικανών να συνδυάζουν λειτουργικά και δομικά χαρακτηριστικά. Ερευνητικές εργασίες 1.5.2.1. Ανάπτυξη νέων τεχνολογιών των υλικών με στόχο τη βελτίωση της θερμομόνωσης, της  ηχοπροστασίας και της μηχανικής αρτιότητας. 1.5.2.2. Ενίσχυση της εισαγωγής νεωτεριστικών μεθόδων παραγωγής και συναρμολόγησης, που επιτρέπουν  μεγάλο βαθμό αυτοματισμού. 1.5.2.3. Διερεύνηση της αποσύνθεσης των δομικών υλικών και συστημάτων, λόγω έκθεσης στον  ατμοσφαιρικό αέρα, στο νερό, στη ρύπανση, στην υπεριώδη ακτινοβολία, στη θερμοκρασία και στην  υγρασία. 1.5.2.4. Ανάπτυξη δομικών συγκολλητικών υλών, που ενεργούν ως συνδετικά και ενισχυτικά υλικά, για  υβριδικά προκατασκευασμένα συστήματα. 1.5.2.5. Ανάπτυξη τεχνικών για τη χρήση μεταλλικών ή οργανικών υλικών ως οπλισμού για σκυρόδερμα,  γυαλί και κεραμικά υλικά, που καταλήγουν σε συστήματα με μεγάλη αντίσταση στη χημική, διάβρωση,  καλές θερμομονωτικές και ηχομονωτικές ιδιότητες και αυξημένη πυρασφάλεια. ΤΟΜΕΑΣ 2: ΣΧΕΔΙΑΣΜΟΣ ΚΑΙ ΒΙΟΜΗΧΑΝΙΚΗ ΠΑΡΑΓΩΓΗ Στόχος είναι η βελτίωση της ικανότητας της βιομηχανίας να σχεδιάζει και να παράγει προϊόντα που  χαρακτηρίζονται από υψηλή ποιότητα, εύκολη συντήρηση, μεγάλη ανταγωνιστικότητα και, συγχρόνως,  είναι αποδεκτά από περιβαλλοντικής και κοινωνικής πλευράς. 2.1. ΣΧΕΔΙΑΣΜΟΣ ΠΡΟΪΟΝΤΩΝ ΚΑΙ ΒΙΟΜΗΧΑΝΙΚΕΣ ΔΙΕΡΓΑΣΙΕΣ 2.1.1. Καινοτόμα εργαλεία και τεχνικές σχεδιασμού Στόχοι Ανάπτυξη εργαλείων σχεδιασμού, όπως τα συστήματα υποστήριξης των αποφάσεων, για την προώθηση  αποδοτικότερων μεθόδων σχεδιασμού, φθηνότερης βιομηχανικής παραγωγής, συναρμολόγησης και διάλυσης  καθώς και αξιόπιστων εργονομικών προϊόντων. Ερευνητικές εργασίες 2.1.1.1. Ανάπτυξη συστημάτων υποστήριξης των αποφάσεων για το σχεδιασμό στους τομείς των υλικών και  των τυποποιημένων συστατικών στοιχείων, τα οποία συνδυάζουν μαθηματικά μοντέλα, χαρακτηριστικά της  παραγωγής, επιδόσεις των προϊόντων και ανθρωπομετρικά δεδομένα. 2.1.1.2. Καθορισμός μεθόδων για τον έλεγχο της καταλληλότητας και την πιστοποίηση των εργαλείων που  χρησιμοποιούνται στην υποστήριξη, στην κατάρτιση μοντέλων και στην ανάλυση του σχεδιασμού. 2.1.1.3. Ανάπτυξη τεχνικών για την ελαχιστοποίηση του χρονικού διαστήματος «από το σχέδιο στο  προϊόν» με βάση την ανάλυση της αξίας, την κατάρτιση μοντέλων, την προσομοίωση και τις τεχνικές  ταχείας κατασκευής πρωτοτύπων. 2.1.1.4. Ανάπτυξη μεθοδολογίας για την κατάρτιση μοντέλων της μηχανολογικής διαδικασίας στο σύνολό  της, από τη σύλληψη μέχρι το λεπτομερειακό σχέδιο και με απεικόνιση των λειτουργικών ανοχών, και  έλεγχος της καταλληλότητας της προσέγγισης. 2.1.2. Μεθοδολογίες σχεδιασμού για πολύπλοκα συστατικά στοιχεία Στόχοι Διαμόρφωση προσεγγίσεων για την ενσωμάτωση πολυλειτουργικών συστατικών στοιχείων στο σχεδιασμό  προϊόντων. Προαγωγή της δυναμικότητας των συστημάτων μεγάλης ακρίβειας και μικρομηχανοτεχνίας  παράλληλα με το σχεδιασμό για μικρογραφία μικρομετρικής κλίμακας. Ερευνητικές εργασίες 2.1.2.1. Καθορισμός νέων προσεγγίσεων και εφαρμογών για το σχεδιασμό πολυλειτουργικών συστατικών  στοιχείων. 2.1.2.2. Ανάπτυξη πολυεπιστημονικών προσεγγίσεων στο θέμα του σχεδιασμού ολοκληρωμένων συστημάτων,  όπως η μηχανοτρονική, η οπτικοϋλοτρονική και τα πολυστοιχειακά συστήματα. 2.1.2.3. Ανάπτυξη μεθοδολογιών για το σχεδιασμό συστημάτων μεγάλης ακρίβειας και  μικρομηχανοτεχνίας, συνδεόμενων με τη μηχανική και τη συμπεριφορά των υλικών σε επίπεδο  μικρομετρικής μορφής. 2.1.3. Δυνατότητα συντήρησης και αξιοπιστία Στόχοι Ανάπτυξη των αναγκαίων εργαλείων υποστήριξης, στα οποία συμπεριλαμβάνονται τα αισθητήρια συστήματα,  για τη βελτίωση των επιδόσεων, της αξιοπιστίας και των δυνατοτήτων συντήρησης των προϊόντων.  Προαγωγή της δυναμικότητας και της δυνατότητας εφαρμογής των μαθηματικών μοντέλων για την  υποστήριξη του σχεδιασμού, συμπεριλαμβανομένης της ενσωμάτωσης των τεχνικών για την κατάρτιση  μοντέλων στην ανάλυση ελαττωμάτων και τρόπου αστοχίας, η οποία είναι απαραίτητη για την αξιοπιστία  και την προγνωστική συντήρηση. Ερευνητικές εργασίες 2.1.3.1. Βελτίωση των μεθόδων σχεδιασμού και των δυνατοτήτων κατάρτισης μοντέλων για προϊόντα και  βιομηχανικές διεργασίες σε σχέση με την ποιότητα, την αξιοπιστία, τη μεγάλη διάρκεια ζωής, τη  δυνατότητα συντήρησης και την ασφάλεια. 2.1.3.2. Ανάπτυξη συστημάτων για την υποστήριξη της αξιοπιστίας, τα οποία παρέχουν πληροφορίες  σχετικά με τη συμπεριφορά των συστατικών στοιχείων βασιζόμενες σε ανάλυση της φθοράς και της  αστοχίας τους.  2.1.3.3. Ανάπτυξη τεχνικών προγνωστικής συντήρησης, όπου συμπεριλαμβάνονται ο έλεγχος και η  παρακολούθηση της φυσικής κατάστασης και οι αναλύσεις κραδασμών. 2.1.3.4. Ανάπτυξη του σχεδιασμού ολοκληρωμένων συστημάτων με ενσωματωμένους αισθητήρες με  βελτιωμένες επιδόσεις και αξιοπιστία. 2.1.3.5. Ανάπτυξη τεχνικών για την ελαχιστοποίηση του θορύβου και των κραδασμών που προκαλούνται  από προϊόντα και εξοπλισμούς βιομηχανικής παραγωγής. 2.2. ΒΙΟΜΗΧΑΝΙΚΗ ΠΑΡΑΓΩΓΗ 2.2.1. Εργαλεία, τεχνικές και συστήματα για βιομηχανική παραγωγή υψηλής ποιότητας Στόχοι Ανάπτυξη τεχνολογιών για την υποστήριξη των ικανοτήτων, ώστε οι ικανότητες και η κρίση του ανθρώπου  να γίνουν αποτελεσματικότερες στη διαδικασία της βιομηχανικής παραγωγής. Ανάπτυξη καινοτόμων  εργαλείων και τεχνικών για υψηλής ποιότητας συστήματα βιομηχανικής παραγωγής με ικανοποιητική σχέση  κόστους-απόδοσης, που εξασφαλίζουν καλύτερο έλεγχο των διεργασιών, μεγαλύτερη ακρίβεια και ταχύτερη  λειτουργία καθώς και την ενσωμάτωση νέων τεχνολογιών βιομηχανικής επεξεργασίας στις καθιερωμένες  βιομηχανικές διεργασίες. Ερευνητικές εργασίες 2.2.1.1. Ανάπτυξη βελτιωμένων μοντέλων για την αξιοποίηση των συστημάτων γνώσεων στις διεργασίες  της βιομηχανικής παραγωγής. 2.2.1.2. Βελτίωση των συστημάτων, συμπεριλαμβανομένων ενδεχομένως των συστημάτων ρομποτικής, που  χρησιμοποιούνται για τη σύνδεση, τη μεταφορά και τον ασφαλή χειρισμό των εξαρτημάτων κατά τη  βιομηχανική παραγωγή. 2.2.1.3. Ανάπτυξη βιομηχανικών διεργασιών με ικανοποιητική σχέση κόστους-απόδοσης, όπως, κοπή,  μηχανική κατεργασία, λειοτρίβηση, μορφοποίηση, συναρμογή, και κόλληση, για τη βελτίωση της  παραγωγικότητας, της ποιότητας και της ακρίβειας. 2.2.1.4. Ανάπτυξη μεθόδων με ικανοποιητική σχέση κόστους-απόδοσης που στηρίζονται στις φωτεινές  δέσμες μεγάλης ισχύος, της οπτικής ινών για συστήματα παραγωγής φωτεινής δέσμης καθώς και των  σχετικών ακουστικών και οπτικών τεχνικών για επιθεώρηση και δοκιμές. 2.2.1.5. Ανάπτυξη τεχνολογιών για υψηλής ποιότητας επιφανειακή κατεργασία και ενσωμάτωση των  τεχνολογιών αυτών στη διαδικασία της βιομηχανικής παραγωγής. 2.2.1.6. Ανάπτυξη ευέλικτων και ολιγοδάπανων συστημάτων βιομηχανικής παραγωγής για μικρές παρτίδες  προϊόντων με μεγάλο αριθμό παραλλαγών. 2.2.2. Τεχνικές βιομηχανικής παραγωγής για βιομηχανική χρήση των υλικών προηγμένης τεχνολογίας Στόχοι Ανάπτυξη αποτελεσματικών τεχνικών βιομηχανικής παραγωγής με ικανοποιητική σχέση κόστους- απόδοσης  για να υποβοηθείται η πλήρης αξιοποίηση των δυνατοτήτων που παρέχουν τα υλικά προηγμένης  τεχνολογίας. Ερευνητικές εργασίες 2.2.2.1. Βελτίωση και επέκταση των δυνατοτήτων μορφοποίησης των υλικών προηγμένης τεχνολογίας σε  τελική και ημιτελική μορφή, όπου συμπεριλαμβάνεται ο αυτοματισμός της βιομηχανικής παραγωγής  προμορφοποιημένων προϊόντων. 2.2.2.2. Ανάπτυξη τεχνικών μηχανικής κατεργασίας με ικανοποιητική σχέση κόστους-απόδοσης για υλικά  προηγμένης τεχνολογίας που δημιουργούν δυσκολίες, κατά το δυνατόν σε συνδυασμό με κατάρτιση  μοντέλων για τις αντίστοιχες διεργασίες. 2.2.2.3. Ανάπτυξη και αυτοματισμός εξοπλισμού για τη βιομηχανική παραγωγή σύνθετων και κεραμικών  υλικών με χαμηλό κόστος. 2.2.2.4. Βελτίωση των τεχνολογιών συναρμολόγησης και ένωσης για υλικά και συστατικά στοιχεία  προηγμένης τεχνολογίας. 2.2.2.5. Ανάπτυξη μη καταστροφικών δοκιμών και τεχνικών ποιοτικής διασφάλισης για συγκολλητικούς  συνδέσμους και σύνθετα υλικά. 2.2.2.6. Ανάπτυξη και επέκταση των τεχνικών επιφανειακής κατεργασίας και τελικής επεξεργασίας που  είναι κατάλληλες για υλικά προηγμένης τεχνολογίας καθώς και μεθόδων για την επιθεώρησή τους. 2.2.3. Ενοποιημένη προσέγγιση της χημικής μηχανικής και της μηχανικής των βιομηχανικών διεργασιών Στόχοι Προσαρμογή της τεχνολογίας της βιομηχανικής παραγωγής στις απαιτήσεις της χημικής μηχανικής και  ολοκλήρωση του σχεδιασμού και του ελέγχου των βιομηχανικών διεργασιών. Πρόοδος στην κατανόηση που  απαιτείται για το σχεδιασμό και τον έλεγχο χημικών διεργασιών, όλο και περισσότερο πολύπλοκων,  προκειμένου να αποτρέπεται και να προλαμβάνεται η ρύπανση. Ερευνητικές εργασίες 2.2.3.1. Βελτίωση του σχεδιασμού και του ελέγχου των χημικών και βιομηχανικών αντιδραστήρων για  μεγαλύτερη ευελιξία και παραγωγικότητα και καλύτερη ποιότητα προϊόντων. 2.2.3.2. Ανάπτυξη τεχνικών για το συνδυασμό επιμέρους βαθμίδων χημικής επεξεργασίας σε σύνθεση  υλικών, επεξεργασία υλικών και τεχνολογία σωματιδίων, μέσω της πληρέστερης κατανόησης των βασικών  χημικών και φυσικών φαινομένων. 2.2.3.3. Ανάπτυξη καινοτόμων τεχνικών διαχωρισμού (βλέπε επίσης, σημείο 1.1.3.2). 2.2.3.4. Κατάρτιση μοντέλων των χημικών αντιδράσεων που διαδραματίζουν σημαντικό ρόλο σε  βιομηχανικές διεργασίες, όπως η έγχυση σε τύπους με αντίδραση, η χάραξη με οξέα, η απόθεση και η  συγκόλληση. 2.2.3.5. Ανάπτυξη μοντέλων πολυφασικών συστημάτων και των φαινομένων που παρατηρούνται στις  διαχωριστικές επιφάνειές τους για εφαρμογή στο σχεδιασμό και στον έλεγχο διεργασιών. 2.2.3.6. Βελτίωση της κατανόησης των διεργασιών, στις οποίες οι χημικές αντιδράσεις, η κατάλυση και  τα φαινόμενα μεταφοράς είναι ισχυρά συνεζευγμένα μεταξύ τους και η ποιότητα του προϊόντος εξαρτάται  σε μεγάλο βαθμό από τη σύζευξη. 2.2.3.7. Βελτιστοποίηση των διεργασιών της χημικής μηχανικής με ολοκληρωμένη προσέγγιση του  σχεδιασμού, της κατάρτισης μοντέλων και του ελέγχου των διεργασιών, με σκοπό την ανακύκλωση, την  προστασία του περιβάλλοντος και την ασφάλεια των διεργασιών. 2.3. ΜΗΧΑΝΟΛΟΓΙΚΕΣ ΚΑΙ ΔΙΑΧΕΙΡΙΣΤΙΚΕΣ ΣΤΡΑΤΗΓΙΚΕΣ ΓΙΑ ΤΟ ΣΥΝΟΛΟ ΤΗΣ ΔΙΑΡΚΕΙΑΣ ΖΩΗΣ ΤΩΝ ΠΡΟΪΟΝΤΩΝ 2.3.1. Στρατηγικές για την ολοκλήρωση του σχεδιασμού Στόχοι Ανάπτυξη νέων και περισσότερο σφαιρικών προσεγγίσεων με σκοπό την υποστήριξη της ενοποίησης των  μηχανολογικών εργασιών για το σύνολο της διάρκειας ζωής των προϊόντων, όπως οι αρχές της  ταυτόχρονης μηχανικής για τη σύγχρονη θεώρηση του σχεδιασμού, της μηχανοτεχνίας και της  βιομηχανικής παραγωγής. Ερευνητικές εργασίες 2.3.1.1. Ανάπτυξη στρατηγικών για τη βελτιστοποίηση του σχεδιασμού και τεχνικών για την κατάρτιση  μοντελών των περιορισμών που καλύπτουν όλη τη διάρκεια ζωής των προϊόντων, συμπεριλαμβανομένης της  ανακύκλωσης και της τελικής διάθεσης. 2.3.1.2. Ανάπτυξη συστηματικών προσεγγίσεων στα πλαίσια της εκτεταμένης προσπάθειας να μειωθεί ο  χρόνος προπορείας από το σχέδιο στο προϊόν και να αυξηθεί η ευελιξία της βιομηχανικής παραγωγής. 2.3.1.3. Διεύρυνση των πολυεπιστημονικών προσεγγίσεων, όπως η συγχρονική μηχανική, για την  ενσωμάτωση των μηχανολογικών εργασιών στη διαχείριση της μηχανοτεχνίας. 2.3.1.4. Διεύρυνση των νεωτεριστικών πρακτικών σχεδιασμού, ανασχεδιασμού και κοστολόγησης  λαμβάνοντας υπόψη ολόκληρη τη διάρκεια ζωής των προϊόντων, συμπεριλαμβανομένης της ανακύκλωσης ή  της τελικής διάθεσης. 2.3.2. Μηχανολογία Στόχοι Παροχή στις παραδοσιακές μεταποιητικές βιομηχανίες μιας ολοκληρωμένης προσέγγισης, που να αξιοποιεί  πλήρως τα νέα υλικά, τις νέες τεχνολογίες σχεδιασμού και βιομηχανικής παραγωγής καθώς και τον  έλεγχο διεργασιών και προϊόντων, με ιδιαίτερη έμφαση στις νέες απαιτήσεις για περιβαλλοντικό έλεγχο  και καλύτερες συνθήκες εργασίας. Ερευνητικές εργασίες 2.3.2.1. Επέκταση του πεδίου εφαρμογής των τεχνικών ευέλικτης βιομηχανικής παραγωγής με πλήρη  αξιοποίηση των νέων υλικών και τεχνολογιών. 2.3.2.2. Ανάπτυξη νέων μεθόδων σχεδιασμού και μηχανοτεχνίας για τη διευκόλυνση της κατασκευής, της  συναρμολόγησης, της χρήσης και της διάλυσης των προϊόντων, συμπεριλαμβανομένων των εργονομικών όσο  και καινοτόμων προσεγγίσεων όσον αφορά την προκατασκευή και το σχεδιασμό σε ενότητες. 2.3.2.3. Ανάπτυξη μηχανολογικών τεχνικών αλληλεπίδρασης για τη βελτίωση των συνθηκών εργασίας και  της εργονομίας. 2.3.2.4. Ανάπτυξη μηχανολογικών μεθοδολογιών για να επεκταθεί η εφαρμογή της έννοιας της ποιότητας  στο σύνολό της σε όλη τη διάρκεια ζωής των προϊόντων. 2.3.3. Ο ανθρώπινος παράγοντας στη διαχείριση της μηχανοτεχνίας και της βιομηχανικής παραγωγής Στόχοι Επίσπευση της ανάληψης των νέων τεχνολογιών από τις αναπτυσσόμενες νέες διαχειριστικές τεχνικές, οι  οποίες παρέχουν τη δυνατότητα εντοπισμού και διευθέτησης των πιθανών αντιθέσεων ανάμεσα στις νέες  τεχνολογίες και στο ανθρώπινο δυναμικό. Βελτίωση των μεθόδων που χρησιμοποιούνται για την  αξιολόγηση των επιδόσεων προϊόντων και βιομηχανικών διεργασιών καθώς και για τη σύνδεσή τους με το  σύνολο της εκάστοτε επιχειρηματικής δραστηριότητας. Ερευνητικές εργασίες 2.3.3.1. Ανάπτυξη στρατηγικών για τη διαχειριστική και οργανωτική βελτίωση του σχεδιασμού, της  βιομηχανικής παραγωγής και της κατασκευής, με σκοπό την άριστη χρήση των διαθέσιμων πόρων και των  νέων τεχνολογιών. 2.3.3.2. Ανάπτυξη συστημάτων διαχειριστικής υποστήριξης για την αξιολόγηση, τον έλεγχο, την  πρόβλεψη και τη μέτρηση των απαιτήσεων και των πόρων της παραγωγής στο εσωτερικό της βιομηχανίας. 2.3.3.3. Ανάπτυξη τεχνικών για τον ποσοτικό προσδιορισμό και την αξιολόγηση των ανθρωπίνων  ικανοτήτων και εμπειριών καθώς και για την προσαρμογή τους στις απαιτήσεις συγκεκριμένων  επαγγελματικών θέσεων. ΤΟΜΕΑΣ 3: ΑΕΡΟΝΑΥΤΙΚΗ Στόχος είναι η ενίσχυση της τεχνολογικής βάσης της ευρωπαϊκής αεροναυπηγικής βιομηχανίας και η  συνεισφορά στο γνωστικό υπόβαθμο, στο οποίο στηρίζονται οι δράσεις για την ελαχιστοποίηση των  επιπτώσεων στο περιβάλλον και τη βελτίωση της ασφάλειας και της αποδοτικότητας της λειτουργίας των  αεροσκαφών. 3.1. ΤΕΧΝΟΛΟΓΙΕΣ ΠΟΥ ΣΥΝΔΕΟΝΤΑΙ ΜΕ ΤΟ ΠΕΡΙΒΑΛΛΟΝ Στόχοι Παροχή νέων ή βελτιωμένων εργαλείων και τεχνικών για την ανάλυση, την πρόγνωση και τον έλεγχο του  εξωτερικού και εσωτερικού θορύβου καθώς και των εκπομπών καυσαερίων των ιπταμένων οχημάτων. Ερευνητικές εργασίες 3.1.1. Ανάπτυξη βελτιωμένων εργαλείων και τεχνικών για την πρόγνωση και τον έλεγχο του εξωτερικού  θορύβου που προκαλούν οι έλικες, οι ελικοριπιδοστρόβιλοι και τα στροφεία ελικοπτέρων προηγμένης  τεχνολογίας. 3.1.2. Ανάπτυξη και αξιολόγηση τεχνικών με ικανοποιητική σχέση κόστους-απόδοσης για τη μείωση του  θορύβου στο εσωτερικό των αεροσκαφών. 3.1.3. Ανάπτυξη τεχνολογίας για θαλάμους καύσεως χαμηλών εκπομπών. 3.2. ΤΕΧΝΟΛΟΓΙΕΣ ΤΗΣ ΛΕΙΤΟΥΡΓΙΑΣ ΤΩΝ ΑΕΡΟΣΚΑΦΩΝ Στόχοι Προσφορά νέων ή βελτιωμένων εργαλείων και τεχνικών για τον έλεγχο και την παρακολούθηση της υγείας  των συστημάτων των αεροσκαφών, το σχεδιασμό κατασκευών ανθεκτικών στην κόπωση, στη συντριβή και  στην πυρκαϊά και για την ενσωμάτωση του ιπτάμενου οχήματος στα μελλοντικά προηγμένα συστήματα ATC  (έλεγχος εναέριας κυκλοφορίας). Ερευνητικές εργασίες 3.2.1. Ανάπτυξη και έλεγχος της καταλληλότητας βελτιωμένων εργαλείων σχεδιασμού για την  αντιμετώπιση της ακουστικής κόπωσης. 3.2.2. Ανάπτυξη βελτιωμένων τεχνικών για τον έλεγχο και την παρακολούθηση της φυσικής κατάστασης  και των συνθηκών χρήσης. 3.2.3. Ανάπτυξη βελτιωμένων τεχνικών για την ανάλυση της συμπεριφοράς συντριβής. 3.2.4. Ανάπτυξη βελτιωμένων τεχνικών για την ανάλυση και τον εντοπισμό των κινδύνων πυρκαϊάς. 3.2.5. Ανάπτυξη βελτιωμένων τεχνικών για τη διασύνδεση μεταξύ διαχείρισης πτήσεως ATC.  3.3. ΑΕΡΟΔΥΝΑΜΙΚΗ ΚΑΙ ΑΕΡΟΘΕΡΜΟΔΥΝΑΜΙΚΗ Στόχοι Προαγωγή των τεχνικών CFD (Computational Fluid Dynamics/υπολογιστική δυναμική ρευστών), της  τεχνολογίας της στρωτής ροής, των εργαλείων για την ανάλυση της ολοκληρωμένης πρόωσης και των  τεχνικών για την ανάλυση της αεροθερμοδυναμικής των στροβιλομηχανών. Ερευνητικές εργασίες 3.3.1. Ανάπτυξη και έλεγχος της καταλληλότητας νέων και βελτιωμένων εργαλείων CFD για την  βελτιστοποίηση της εξίσωσης της ροής, της μετεπεξεργασίας και του αεροδυναμικού σχεδιασμού. 3.3.2. Ανάπτυξη βελτιωμένων τεχνικών για τον έλεγχο της φυσικής και της υβριδικής στρωτής ροής. 3.3.3. Ανάπτυξη βελτιωμένων πειραματικών μέσων για τη μελέτη της ολοκλήρωσης των προωστικών  συστημάτων. 3.3.4. Ανάπτυξη βελτιωμένων τεχνικών για την ανάλυση των κλεισμένων σε αγωγούς προωστικών  συστημάτων που τοποθετούνται στις πτέρυγες. 3.3.5. Ανάπτυξη βελτιωμένων εργαλείων για την ανάλυση της αλληλεπίδρασης στροφείου/ατράκτου στα  ελικόπτερα. 3.3.6. Ανάπτυξη βελτιωμένων εργαλείων για την ανάλυση της αεροθερμοδυναμικής των συμπιεστών  αξονικής και μεικτής ροής. 3.3.7. Ανάπτυξη βελτιωμένων εργαλείων για την ανάλυση της αεροθερμοδυναμικής των στροβίλων. 3.3.8. Ανάπτυξη βελτιωμένων μοντέλων στροβιλισμού (μόνο επικεντρωμένη βασική έρευνα). 3.4. ΑΕΡΟΝΑΥΠΗΓΙΚΕΣ ΚΑΤΑΣΚΕΥΕΣ ΚΑΙ ΤΕΧΝΟΛΟΓΙΕΣ ΤΗΣ ΑΕΡΟΝΑΥΠΗΓΙΚΗΣ ΒΙΟΜΗΧΑΝΙΑΣ Στόχοι Τεχνική πρόοδος για την κατασκευή μεγάλων σκελετών ατράκτου υπό συμπίεση από σύνθετα υλικά. 3.4.1. Διατύπωση θεωρητικών αρχών σχεδιασμού για σκελετούς ατράκτου υπό συμπίεση αποτελούμενους από  σύνθετα ή/και μεταλλικά ελασματοποιημένα φύλλα. 3.5. ΤΕΧΝΟΛΟΓΙΕΣ ΤΩΝ ΣΥΣΤΗΜΑΤΩΝ ΑΕΡΟΠΟΡΙΚΗΣ ΗΛΕΚΤΡΟΝΙΚΗΣ Στόχοι Παροχή νέων ή βελτιωμένων τεχνικών για το σχεδιασμό συστημάτων επεξεργασίας πληροφοριών και  αισθητήρων εν πτήσει, με σπονδυλωτή δομή και μεγάλο βαθμό ακεραιότητας δεδομένων, καθώς και για την  ανάλυση και το σχεδιασμό της αλληλεπίδρασης ανθρώπου-μηχανής στο θάλαμο διακυβέρνησης. Ερευνητικές εργασίες 3.5.1. Ανάπτυξη τεχνικών και εργαλείων για την ολοκλήρωση και την αξιολόγηση πολύπλοκων εξοπλισμών  και συστημάτων αεροπορικής ηλεκτρονικής, τα οποία έχουν κρίσιμη σημασία για την πτήση και  εμφανίζουν ανοχή στα σφάλματα. 3.5.2. Ανάπτυξη και αξιολόγηση νέων και βελτιωμένων τεχνικών για ηλεκτρονικούς ή/και οπτικούς  αισθητήρες και επεξεργαστές δεδομένων, συμπεριλαμβανομένης της τυποποίησης. 3.5.3. Ανάπτυξη βελτιωμένων τεχνικών και αρχιτεκτονικής για την επεξεργασία σημάτων και τη  συγχώνευση δεδομένων κρίσιμης σημασίας για την πτήση. 3.5.4. Ανάπτυξη θεωρητικών αρχών για προηγμένους θαλάμους διακυβέρνησης καθώς και των συναφών  τεχνικών ώστε να βελτιστοποιηθεί η αλληλεπίδραση ανθρώπου-μηχανής. 3.5.5. Ανάπτυξη βελτιωμένων τεχνικών για το σχεδιασμό του πιλοτηρίου των ελικοπτέρων και την  ανάλυση της λειτουργίας του. 3.6. ΤΕΧΝΟΛΟΓΙΕΣ ΤΩΝ ΜΗΧΑΝΙΚΩΝ, ΤΩΝ ΒΟΗΘΗΤΙΚΩΝ ΚΑΙ ΤΩΝ ΕΝΕΡΓΟΠΟΙΗΤΙΚΩΝ ΣΥΣΤΗΜΑΤΩΝ Στόχοι Παροχή νέων ή βελτιωμένων τεχνικών για το σχεδιασμό καίριων συστατικών του εξοπλισμού των ιπταμένων  οχημάτων. Ερευνητικές εργασίες 3.6.1. Ανάπτυξη και έλεγχος της καταλληλότητας νέων θεωρητικών αρχών και τεχνικών κατάρτισης  μοντέλων για τη λειτουργία του συστήματος προσγειώσεως. 3.6.2. Ανάπτυξη τεχνικών χωρίς απαγωγή αέρα για την αποπάγωση ή/και τον κλιματισμό του θαλάμου  επιβατών. 3.6.3. Ανάπτυξη και έλεγχος της καταλληλότητας προηγμένων τεχνικών για ολοκληρωμένα συστήματα  διαχείρισης των καυσίμων. 3.6.4. Ανάπτυξη προηγμένων τεχνικών για ηλεκτροκίνητους ενεργοποιητές, με ολοκληρωμένη ηλεκτρονική  επεξεργασία πληροφοριών. 4. ΣΤΟΧΟΘΕΤΗΜΕΝΕΣ ΕΡΕΥΝΕΣ Θεωρητική βάση των στοχοθετημένων ερευνών είναι η εξασφάλιση των πρόσθετων πλεονεκτημάτων που  παρέχει οι συντονισμός μιας ομάδας συμπληρωματικών έργων, τα οποία καλύπτουν διαφορετικές  τεχνολογίες του προγράμματος, με άξονα ένα συγκεκριμένο στόχο. Αυτό είναι σημαντικό για ένα φάσμα  βιομηχανιών που αποτελούνται από χρήστες και παραγωγούς, ανάμεσα στις οποίες συγκαταλέγονται και  μικρομεσαίες επιχειρήσεις (ΜΜΕ). Το επιστημονικό και τεχνικό περιεχόμενο των έργων θα αντλεί το υλικό του από τα ερευνητικά θέματα  των τομέων 1 και 2 του προγράμματος και πιθανά θέματα θα δημοσιεύονται στα πλαίσια των κανονικών  προσκλήσεων για την υποβολή προτάσεων. Τέσσερα περίπου θέματα θα επιλεγούν στην πρώτη πρόσκληση για  την υποβολή προτάσεων, ανάλογα με την ποιότητα των προτάσεων που θα ληφθούν. Οι στοχοθετημένες έρευνες θα επιζητείται, όποτε αυτό είναι δυνατόν, να περιλαμβάνουν το ευρύτερο  φάσμα βιομηχανικής δραστηριότητας που συμβαδίζει με την επίτευξη των ειδικών τους στόχων. Οι  έρευνες αυτές εμπίπτουν κανονικά στις παρακάτω κατηγορίες, μολονότι -με βάση τις προτάσεις που έχει  λάβει- η Επιτροπή μπορεί να προτείνει και άλλα θέματα γι' αυτή τη μορφή δράσης. 4.1. Φιλικές προς το περιβάλλον τεχνολογίες α) Οι αναγκαίες τεχνολογίες βιομηχανικής παραγωγής και υλικών για μηχανές -συμπεριλαμβανομένων  οχημάτων, τρένων και πλοίων- με μικρότερες επιπτώσεις στο περιβάλλον από άποψη ρύπανσης, αποβλήτων,  ασφάλειας, θορύβου και κατανάλωσης υλικών, που θα συνδυάζονται με την ασφάλεια των χρήστων και θα  είναι αποδεκτά από αυτούς. Συνεπώς, η έρευνα και ανάπτυξη μπορεί να συμπεριλαμβάνει: - προηγμένες τεχνολογίες σχεδιασμού που οδηγούν σε «ισχνή» προσφορά προϊόντων, - τεχνολογίες συναρμολόγησης, - τεχνολογίες ανακύκλωσης, - τεχνολογίες υλικών, που καλύπτουν σύνθετα συστήματα υλικών με δυνατότητες μεγαλύτερης ευελιξίας  όσον αφορά τις επιδόσεις και την εξωτερική γραμμή, - τεχνολογίες βιομηχανικής κατασκευής για μαζική ή «ισχνή» ασυνεχή παραγωγή που να ανταποκρίνεται  στους περιορισμούς ποιότητας, ευελιξίας και κόστους, - μηχανικά και ηλεκτρικά συστήματα καθώς και προηγμένα συστήματα πεδήσεως και - μείωση του εσωτερικού και εξωτερικού θορύβου και εξάλειψη των κραδασμών G β) τεχνολογίες για την κατασκευή προϊόντων καλύτερα προσαρμοσμένων στις ανάγκες των χρήστων, από  άποψη ελεγχόμενου περιβάλλοντος εργασίας και ευελιξίας, τα οποία θα μπορούν να σχεδιάζονται, να  κατασκευάζονται, να συντηρούνται και να επαναχρησιμοποιούνται με ασφαλή και αποδοτικό τρόπο και με  τις ελάχιστες δυνατές επιπτώσεις στο περιβάλλον. Η έρευνα μπορεί να περιλαμβάνει: - το σχεδιασμό, τα υλικά, τις τεχνικές βιομηχανικής παραγωγής και κατασκευής, - την ανάπτυξη προδιαγραφών για τις απαιτήσεις επιδόσεων, - τα πρότυπα προσομοίωσης και υπολογισμού για κατασκευαστικό σχεδιασμό, το πεδίο εφαρμογής και τη  διάρκεια των νέων υλικών, - τα ευέλικτα συστήματα βιομηχανικής κατασκευής και συναρμολόγησης και τις τεχνολογίες επισκευής. 4.2. Ευέλικτη και καθαρή βιομηχανική παραγωγή Τεχνολογίες για μειωμένες επιπτώσεις στο περιβάλλον, μεγαλύτερη ευελιξία, αποτελεσματικότητα και  ακρίβεια μαζί με βελτιωμένη ποιότητα, παραγωγικότητα και ταχεία ανταπόκριση κάθε σταδίου της  βιομηχανικής παραγωγής, όπως π.χ. στην αλυσίδα κλωστοϋφαντουργία -βιομηχανία ενδυμάτων- διανομή. Η  έρευνα μπορεί να καλύπτει: - τις τεχνολογίες των διεργασιών, συμπεριλαμβανομένων των μηχανημάτων ακριβείας, - την ανάπτυξη υλικών, - τον αυτοματισμό, - το χειρισμό των υλικών, συμπεριλαμβανομένης της κοπής και της συναρμολόγησης, - τον έλεγχο της ποιότητας και - τη διαχείριση της παραγωγής. Μπορούν επίσης να προγραμματιστούν τεχνολογίες που θα ενσωματώσουν τα προηγούμενα ώστε η αλυσίδα  της βιομηχανικής παραγωγής να μπορεί να ανταποκριθεί γρήγορα και αποτελεσματικά στις ανάγκες της  αγοράς και στην μέριμνα για το περιβάλλον με επεξεργασίες ασφαλέστερες, λιγότερο ρυπαίνουσες, που  θα μειώνουν τη σπατάλη υλικών. ΙΙΙ. ΕΚΤΕΛΕΣΗ Το πρόγραμμα εκτελείται με ερευνητικά έργα, συντονισμένες δράσεις και  συνοδευτικά μέτρα. 1. ΕΡΓΑ ΕΡΕΥΝΑΣ ΚΑΙ ΑΝΑΠΤΥΞΗΣ ΚΑΙ ΣΥΝΤΟΝΙΣΜΕΝΕΣ ΔΡΑΣΕΙΣ Με εξαίρεση τα συνοδευτικά μέτρα,  η έρευνα εκτελείται με συμβάσεις κοινής δαπάνης και συντονισμένες δράσεις. Ο προβλεπόμενος  προϋπολογισμός για τις δραστηριότητες αυτές, καθόλη τη διάρκεια του προγράμματος, είναι,  ενδεικτικά: Πρώτες ύλες και ανακύκλωση: 80 εκατομμύρια Ecu. Υλικά: 228,8 εκατομμύρια Ecu.  Σχεδιασμός και βιομηχανική παραγωγή: 301,5 εκατομμύρια Ecu. Αεροναυτική (τρία χρόνια): 53  εκατομμύρια Ecu. Η χρηματοδοτική συνεισφορά της Κοινότητας στα έργα κοινής δαπάνης δεν υπερβαίνει κανονικά το 50 %  των συνολικών δαπανών. Τα πανεπιστήμια και άλλα ερευνητικά κέντρα, που συμμετέχουν στα έργα κοινής  δαπάνης, έχουν τη δυνατότητα να επιλέγουν, για κάθε έργο, είτε χρηματοδότηση 50 % της συνολικής  δαπάνης είτε χρηματοδότηση 100 % του πρόσθετου οριακού κόστους. Στα ερευνητικά σχέδια κοινής  δαπάνης περιλαμβάνονται οι ακόλουθοι τύποι δράσεων: - σχέδια βιομηχανικής έρευνας, με έργα ύψους τουλάχιστον δέκα ανθρωποετών, των οποίων το συνολικό  κόστος πρέπει να είναι της τάξεως των 1 έως 5 εκατομμυρίων Ecu για τους τομείς 1 και 2 (τα έργα του  τομέα 3 συνήθως θα είναι της τάξεως των 3 έως 5 εκατομμυρίων Ecu), με διάρκεια περίπου τρία έτη και  με τη συμμετοχή τουλάχιστον δύο βιομηχανικών εταίρων από διαφορετικά κράτη μέλη, - σχέδια επικεντρωμένης βασικής έρευνας, που προηγείται της βιομηχανικής έρευνας και απαιτεί την  έγκριση της βιομηχανίας, με έργα ύψους τουλάχιστον δέκα ανθρωποετών και 0,5 εκατομμυρίων Ecu,  διάρκειας δύο έως τεσσάρων ετών, και με τη συμμετοχή τουλάχιστον δύο οργανισμών από διαφορετικά  κράτη μέλη. Στην περίπτωση των προτάσεων που, λόγω της φύσης τους, των μέσων εφαρμογής ή του επείγοντος  χαρακτήρα τους, καλύπτουν ένα θέμα σημαντικό για τη βελτίωση της επιστημονικής και τεχνολογικής  βάσης της ευρωπαϊκής βιομηχανίας και, κατ' επέκταση, την ενίσχυση της διεθνούς ανταγωνιστικότητάς  της, η Επιτροπή διατηρεί το δικαιώμα να τις εξετάσει στα πλαίσια της έκτακτης διαδικασίας σύμφωνα  με το άρθρο 7 της απόφασης 91/506/ΕΟΚ.  Η συνεργατική έρευνα απευθύνεται σε ομάδες επιχειρήσεων, ιδίως ΜΜΕ, που δεν διαθέτουν δικά τους  ερευνητικά μέσα για την επίλυση κοινών τεχνικών προβλημάτων. Η έρευνα ανατίθεται σε έναν ή  περισσότερους εξωτερικούς οργανισμούς (ερευνητικές ομάδες, πανεπιστήμια ή επιχειρήσεις). Καλύπτεται  το 50 % των ερευνητικών δαπανών για τα σχετικά έργα, συνολικού ύψους μέχρι 1 εκατομμυρίου Ecu, για  περίοδο συνήθως όχι μεγαλύτερη από δύο χρόνια. Οι προτάσεις πρέπει να υποβάλλονται από επιχειρήσεις  που πρόκειται να λάβουν μέρος στον προγραμματισμό και στην καθοδήγηση της έρευνας καθώς και στην  εφαρμογή των αποτελεσμάτων της.  Συντονισμένες δράσεις: πρόκειται για συντονισμό εκ μέρους της Επιτροπής των ερευνητικών  δραστηριοτήτων που αναπτύσσονται στα κράτη μέλη σε συγκεκριμένους τομείς. Οι δράσεις αυτές είναι  δυνατόν να χρηματοδοτούνται σε ποσοστό μέχρι και 100 % των δαπανών συντονισμού (ταξίδια, συνέδρια  πρακτικής εργασίας, δημοσιεύσεις), με ανώτατο ύψος συνήθως τα 0,4 εκατομμύρια Ecu για περίοδο μέχρι  τεσσάρων ετών. 2. ΣΥΝΟΔΕΥΤΙΚΑ ΜΕΤΡΑ Με τα συνοδευτικά μέτρα επιδιώκεται να βελτιωθεί η  αποδοτικότητα προγράμματος, ιδιαίτερα με μεγαλύτερες δυνατότητες προσπέλασης και αντίκτυπο. Τα  μέτρα αυτά στηρίζονται στην πείρα που αποκτήθηκε με τα προγράμματα BRITE/EURAM και «Πρώτες ύλες και  ανακύκλωση». Αναμένεται ότι από το πρόγραμμα θα προκύψουν νέες ιδέες. Τα συνοδευτικά μέτρα θα  αποτελούν μια διαδικασία συνεχή καθόλη τη διάρκεια του προγράμματος. Οι εργασίες εκτελούνται με: - βραβεία σκοπιμότητας σε ΜΜΕ, η κύρια δραστηριότητα των οποίων είναι η βιομηχανική κατασκευή ή  επεξεργασία, ύψους μέχρι 30 000 Ecu ή 75 % των δαπανών μιας έρευνας που διαρκεί το πολύ εννέα μήνες  και διεξάγεται για να τεκμηριωθεί η σκοπιμότητα μιας καινοτόμου συσκευής, ιδέας ή μεθόδου.  Γενικότερος στόχος είναι η διευκόλυνση της συμμετοχής των ΜΜΕ σε μια συλλογική έρευνα, - ειδική, πολυεπιστημονική κατάρτιση που περιλαμβάνει: τον εκπαιδευτικό ρόλο των έργων, ιδιαίτερα  για τη σύνδεση των ερευνητικών δραστηριοτήτων με άλλες βιομηχανικές δραστηριότητες με κατεύθυνση  την εκμετάλλευση και τη μεταφορά των αποτελεσμάτων, τους κώδικες και τα πρότυπα, τα δικαιώματα  βιομηχανικής ιδιοκτησίας κ.λπ. G εξειδικευμένες σειρές μαθημάτων με σκοπό την παροχή της  απαραίτητης κατάρτισης για την αποτελεσματική εφαρμογή των τεχνολογιών που αναπτύσσονται και  ερευνητικές υποτροφίες με επίκεντρο τους τεχνικούς τομείς του προγράμματος, - σεμινάρια, συνεδριάσεις πρακτικής εργασίας και επιστημονικά συνέδρια, - συσκέψεις ad-hoc ομάδων εμπειρογνωμόνων (π.χ. για την προπαρασκευή κανόνων και προτύπων, για  βάσεις δεδομένων σχετικά με τα υλικά, για τις ανερχόμενες τεχνολογίες, για τον καθορισμό  ερευνητικών προτεραιοτήτων), - συμβάσεις μελετών, - σύστημα ανταλλαγής πληροφοριών, - προώθηση της εκμετάλλευσης των αποτελεσμάτων, - ανεξάρτητη αξιολόγηση των επιστημονικών και στρατηγικών συνιστωσών του προγράμματος. Ο προβλεπόμενος προϋπολογισμός για τα παραπάνω συνοδευτικά μέτρα είναι 20 εκατομμύρια Ecu ενώ το 2  % του συνολικού προϋπολογισμού του προγράμματος διατίθεται για εκπαιδευτικές δραστηριότητες. Χρονοδιάγραμμα Ο πίνακας που ακολουθεί δείχνει το χρονοδιάγραμμα των δραστηριοτήτων με τους ενδεικτικούς  προϋπολογισμούς των συμβάσεων: >ΘΕΣΗ ΠΗΝΑΚΑ>


title: Απόφαση αριθ. U3, της 12ης Ιουνίου 2009 , σχετικά με το πεδίο εφαρμογής της έννοιας της μερικής ανεργίας που ισχύει για τους ανέργους, οι οποίοι αναφέρονται στο άρθρο 65 παράγραφος 1 του κανονισμού (ΕΚ) αριθ. 883/2004 του Ευρωπαϊκού Κοινοβουλίου και του Συμβουλίου (Κείμενο που παρουσιάζει ενδιαφέρον για τον ΕΟΧ και για τη συμφωνία ΕΚ/Ελβετίας)

text:
               24.4.2010

               EL

               Επίσημη Εφημερίδα της Ευρωπαϊκής Ένωσης

               C 106/45

         ΑΠΌΦΑΣΗ αριθ. U3
   της 12ης Ιουνίου 2009
   σχετικά με το πεδίο εφαρμογής της έννοιας της «μερικής ανεργίας» που ισχύει για τους ανέργους, οι οποίοι αναφέρονται στο άρθρο 65 παράγραφος 1 του κανονισμού (ΕΚ) αριθ. 883/2004 του Ευρωπαϊκού Κοινοβουλίου και του Συμβουλίου
   (Κείμενο που παρουσιάζει ενδιαφέρον για τον ΕΟΧ και για τη συμφωνία ΕΚ/Ελβετίας)
   2010/C 106/13
   Η ΔΙΟΙΚΗΤΙΚΗ ΕΠΙΤΡΟΠΗ ΓΙΑ ΤΟΝ ΣΥΝΤΟΝΙΣΜΟ ΤΩΝ ΣΥΣΤΗΜΑΤΩΝ ΚΟΙΝΩΝΙΚΗΣ ΑΣΦΑΛΕΙΑΣ,
   Έχοντας υπόψη:
   το άρθρο 72 στοιχείο α) του κανονισμού (ΕΚ) αριθ. 883/2004 του Ευρωπαϊκού Κοινοβουλίου και του Συμβουλίου, της 29ης Απριλίου 2004, για τον συντονισμό των συστημάτων κοινωνικής ασφάλειας (1), δυνάμει του οποίου η Διοικητική Επιτροπή είναι αρμόδια για την εξέταση όλων των διοικητικών θεμάτων ή των θεμάτων ερμηνείας που προκύπτουν από τις διατάξεις του κανονισμού (ΕΚ) αριθ. 883/2004 και του κανονισμού (ΕΚ) αριθ. 987/2009 του Ευρωπαϊκού Κοινοβουλίου και του Συμβουλίου, της 16ης Σεπτεμβρίου 2009, για καθορισμό της διαδικασίας εφαρμογής του κανονισμού (ΕΚ) αριθ. 883/2004 για τον συντονισμό των συστημάτων κοινωνικής ασφάλειας (2),
   το άρθρο 65 παράγραφος 1 του κανονισμού (ΕΚ) αριθ. 883/2004,
   Εκτιμώντας τα ακόλουθα:

               (1)

               Το άρθρο 65 παράγραφος 2 του κανονισμού (ΕΚ) αριθ. 883/2004 περιλαμβάνει διάταξη που συνιστά την εξαίρεση, στην περίπτωση των πλήρως ανέργων, από τη γενική αρχή lex loci laboris, η οποία προβλέπεται στο άρθρο 11 παράγραφος 3 στοιχείο α) του εν λόγω κανονισμού.

               (2)

               Πρέπει να εφαρμόζονται ενιαία κοινοτικά κριτήρια για τον ορισμό ενός προσώπου ως πλήρως ή μερικώς ανέργου, κατά την έννοια του άρθρου 65 παράγραφοι 1 και 2 του εν λόγω κανονισμού. Αυτή η εκτίμηση δεν πρέπει να βασίζεται σε κριτήρια που ορίζονται στην εθνική νομοθεσία.

               (3)

               Καθώς οι πρακτικές των εθνικών φορέων κοινωνικής ασφάλισης στα διάφορα κράτη μέλη αντικατοπτρίζουν διαφορετικές ερμηνείες όσον αφορά τον καθορισμό του τύπου ανεργίας, είναι σημαντικό να προσδιορισθεί το πεδίο εφαρμογής του εν λόγω άρθρου, με στόχο την έγκριση ενιαίων και ισορροπημένων κριτηρίων για τους σκοπούς της εφαρμογής του άρθρου από τους εν λόγω φορείς.

               (4)

               Δυνάμει του άρθρου 65 παράγραφος 2 του κανονισμού (ΕΚ) αριθ. 883/2004, ένας πλήρως άνεργος που δεν έχει πλέον οποιαδήποτε σύνδεση με το αρμόδιο κράτος μέλος λαμβάνει παροχές ανεργίας από τον φορέα στον τόπο κατοικίας του.

               (5)

               Η εκτίμηση της ύπαρξης ή της διατήρησης οποιασδήποτε εργασιακής σχέσης βασίζεται αποκλειστικά στις διατάξεις του εθνικού δικαίου του κράτους απασχόλησης.

               (6)

               Ο στόχος της προστασίας των ανέργων που επιδιώκεται με το άρθρο 65 του κανονισμού δεν θα μπορούσε να επιτευχθεί, εάν ένα πρόσωπο που εξακολουθεί να απασχολείται από την ίδια επιχείρηση σε ένα κράτος μέλος άλλο από εκείνο στο οποίο κατοικεί — ενώ η δραστηριότητά του έχει διακοπεί προσωρινά — παρ’ όλα αυτά θεωρούνταν πλήρως άνεργο και έπρεπε να υποβάλει αίτηση στον φορέα του τόπου κατοικίας του για να λάβει παροχές ανεργίας.
               Ενεργώντας σύμφωνα με τους όρους που προβλέπονται στο άρθρο 71 παράγραφος 2 του κανονισμού (ΕΚ) αριθ. 883/2004,

         ΑΠΟΦΑΣΙΖΕΙ:

               1.

               Όσον αφορά την εφαρμογή του άρθρου 65 παράγραφος 1 του κανονισμού (ΕΚ) αριθ. 883/2004, ο προσδιορισμός της φύσης της ανεργίας (δηλαδή μερική ή ολική) εξαρτάται από την ύπαρξη ή τη διατήρηση συμβατικής σχέσης εργασίας μεταξύ των μερών και όχι από τη διάρκεια τυχόν προσωρινής διακοπής της δραστηριότητας του εργαζομένου.

               2.

               Εάν ένα πρόσωπο εξακολουθεί να απασχολείται από μια επιχείρηση σε ένα κράτος μέλος άλλο από εκείνο στο οποίο κατοικεί, αλλά η δραστηριότητά του διακόπτεται παρόλο που μπορεί να επιστρέψει στη θέση του οποιαδήποτε στιγμή, ο εν λόγω εργαζόμενος θεωρείται μερικώς άνεργος και οι αντίστοιχες παροχές καταβάλλονται από τον αρμόδιο φορέα του κράτους μέλους απασχόλησης, σύμφωνα με το άρθρο 65 παράγραφος 1 του εν λόγω κανονισμού.

               3.

               Εάν ένα πρόσωπο, ελλείψει συμβατικής σχέσης εργασίας, δεν έχει πλέον κάποιο σύνδεσμο με το κράτος μέλος απασχόλησης (π.χ. λόγω τερματισμού ή λήξης της συμβατικής σχέσης εργασίας), θεωρείται πλήρως άνεργο, σύμφωνα με το άρθρο 65 παράγραφος 2 του εν λόγω κανονισμού, και οι παροχές καταβάλλονται από τον φορέα του κράτους κατοικίας.

               4.

               Εάν μη μισθωτός δεν ασκεί επαγγελματική δραστηριότητα στο κράτος μέλος δραστηριότητας, θεωρείται πλήρως άνεργος, σύμφωνα με το άρθρο 65 παράγραφος 2 του εν λόγω κανονισμού, και οι παροχές καταβάλλονται από τον φορέα του κράτους κατοικίας.

               5.

               Η παρούσα απόφαση δημοσιεύεται στην Επίσημη Εφημερίδα της Ευρωπαϊκής Ένωσης. Εφαρμόζεται από την ημερομηνία έναρξης ισχύος του κανονισμού (ΕΚ) αριθ. 987/2009.

            Η πρόεδρος της Διοικητικής Επιτροπής

         Gabriela PIKOROVÁ

      (1)  ΕΕ L 166 της 30.4.2004, σ. 1.

      (2)  ΕΕ L 284 της 30.10.2009, σ. 1.


title: 2008/936/ΕΚ: Απόφαση του Συμβουλίου, της 15ης Σεπτεμβρίου 2008 , για τη σύναψη του πρωτοκόλλου της ενδιάμεσης συμφωνίας για το εμπόριο και τα εμπορικά θέματα μεταξύ της Ευρωπαϊκής Κοινότητας, αφενός, και της Δημοκρατίας της Αλβανίας, αφετέρου, ώστε να ληφθεί υπόψη η προσχώρηση της Δημοκρατίας της Βουλγαρίας και της Ρουμανίας στην Ευρωπαϊκή Ένωση

text:
                  19.12.2008

                  EL

                  Επίσημη Εφημερίδα της Ευρωπαϊκής Ένωσης

                  L 341/1

         ΑΠΟΦΑΣΗ ΤΟΥ ΣΥΜΒΟΥΛΙΟΥ
         της 15ης Σεπτεμβρίου 2008
         για τη σύναψη του πρωτοκόλλου της ενδιάμεσης συμφωνίας για το εμπόριο και τα εμπορικά θέματα μεταξύ της Ευρωπαϊκής Κοινότητας, αφενός, και της Δημοκρατίας της Αλβανίας, αφετέρου, ώστε να ληφθεί υπόψη η προσχώρηση της Δημοκρατίας της Βουλγαρίας και της Ρουμανίας στην Ευρωπαϊκή Ένωση
         (2008/936/ΕΚ)
         ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
         Έχοντας υπόψη:
         τη συνθήκη για την ίδρυση της Ευρωπαϊκής Κοινότητας, και ιδίως το άρθρο 133, σε συνδυασμό με το άρθρο 300 παράγραφος 2 πρώτο εδάφιο πρώτη πρόταση και το άρθρο 300 παράγραφος 3 πρώτο εδάφιο,
         την πράξη προσχώρησης της Βουλγαρίας και της Ρουμανίας, και ιδίως το άρθρο 6 παράγραφος 2,
         την πρόταση της Επιτροπής,
         Εκτιμώντας τα ακόλουθα:

                     (1)

                     Στις 23 Οκτωβρίου 2006, το Συμβούλιο εξουσιοδότησε την Επιτροπή να αρχίσει διαπραγματεύσεις, εξ ονόματος της Κοινότητας και των κρατών μελών της, με τη Δημοκρατία της Αλβανίας με σκοπό τη σύναψη πρωτοκόλλου της ενδιάμεσης συμφωνίας μεταξύ της Ευρωπαϊκής Κοινότητας και των κρατών μελών της, αφενός, και της Δημοκρατίας της Αλβανίας, αφετέρου, ώστε να ληφθεί υπόψη η προσχώρηση της Δημοκρατίας της Βουλγαρίας και της Ρουμανίας στην Ευρωπαϊκή Ένωση.

                     (2)

                     Οι εν λόγω διαπραγματεύσεις ολοκληρώθηκαν επιτυχώς και το πρωτόκολλο μονογραφήθηκε στις 7 Ιανουαρίου 2008. Το πρωτόκολλο θα πρέπει να συναφθεί εξ ονόματος της Κοινότητας,

               ΑΠΟΦΑΣΙΖΕΙ:

            Άρθρο 1
            Το πρωτόκολλο της ενδιάμεσης συμφωνίας για το εμπόριο και τα εμπορικά θέματα μεταξύ της Ευρωπαϊκής Κοινότητας, αφενός, και της Δημοκρατίας της Αλβανίας, αφετέρου, ώστε να ληφθεί υπόψη η προσχώρηση της Δημοκρατίας της Βουλγαρίας και της Ρουμανίας στην Ευρωπαϊκή Ένωση, εγκρίνεται εξ ονόματος της Ευρωπαϊκής Κοινότητας.
            Το κείμενο του πρωτοκόλλου επισυνάπτεται στην παρούσα απόφαση.

            Άρθρο 2
            Ο πρόεδρος του Συμβουλίου εξουσιοδοτείται να ορίσει το ή τα πρόσωπα που είναι αρμόδια, εξ ονόματος της Ευρωπαϊκής Κοινότητας, για την υπογραφή του πρωτοκόλλου.

            Άρθρο 3
            Ο πρόεδρος του Συμβουλίου καταθέτει, εξ ονόματος της Ευρωπαϊκής Κοινότητας, τα έγγραφα έγκρισης που προβλέπονται στο άρθρο 11 του πρωτοκόλλου.

            Άρθρο 4
            Το πρωτόκολλο εφαρμόζεται σε προσωρινή βάση με ισχύ από την 1η Ιανουαρίου 2007.

            Βρυξέλλες, 15 Σεπτεμβρίου 2008.

                  Για το Συμβούλιο

                  Ο Πρόεδρος

               B. KOUCHNER


title: Απόφαση του Συμβουλίου, της 14ης Φεβρουαρίου 2011 , σχετικά με τον διορισμό και την αντικατάσταση μελών του Διοικητικού Συμβουλίου του Ευρωπαϊκού Κέντρου για την Ανάπτυξη της Επαγγελματικής Κατάρτισης (CEDEFOP)

text:
               22.2.2011

               EL

               Επίσημη Εφημερίδα της Ευρωπαϊκής Ένωσης

               C 56/8

         ΑΠΌΦΑΣΗ ΤΟΥ ΣΥΜΒΟΥΛΊΟΥ
   της 14ης Φεβρουαρίου 2011
   σχετικά με τον διορισμό και την αντικατάσταση μελών του Διοικητικού Συμβουλίου του Ευρωπαϊκού Κέντρου για την Ανάπτυξη της Επαγγελματικής Κατάρτισης (CEDEFOP)
   2011/C 56/04
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τον κανονισμό (ΕΟΚ) αριθ. 337/75 του Συμβουλίου, της 10ης Φεβρουαρίου 1975, περί δημιουργίας Ευρωπαϊκού Κέντρου για την Ανάπτυξη της Επαγγελματικής Κατάρτισης, και ιδίως το άρθρο 4 (1),
   Έχοντας υπόψη την υποψηφιότητα που υπέβαλε στο Συμβούλιο η Επιτροπή στην κατηγορία των αντιπροσώπων των εργαζομένων,
   Εκτιμώντας ότι:

               (1)

               Με την απόφασή του της 14ης Σεπτεμβρίου 2009 (2), το Συμβούλιο διόρισε τα μέλη του Διοικητικού Συμβουλίου του Ευρωπαϊκού Κέντρου για την Ανάπτυξη της Επαγγελματικής Κατάρτισης για την περίοδο από 18 Σεπτεμβρίου 2009 έως 17 Σεπτεμβρίου 2012.

               (2)

               Με την παραίτηση του κ. Petri LEMPINEN έχει χηρέψει μία θέση μέλους στο Διοικητικό Συμβούλιο του Κέντρου στην κατηγορία των αντιπροσώπων των εργαζομένων.

         ΑΠΟΦΑΣΙΖΕΙ:
   Άρθρο μόνο
   Ο ακόλουθος διορίζεται μέλος του Διοικητικού Συμβουλίου του Ευρωπαϊκού Κέντρου για την Ανάπτυξη της Επαγγελματικής Κατάρτισης για το υπόλοιπο της θητείας, ήτοι έως τις 17 Σεπτεμβρίου 2012:

      ΑΝΤΙΠΡΟΣΩΠΟΙ ΤΩΝ ΟΡΓΑΝΩΣΕΩΝ ΕΡΓΑΖΟΜΕΝΩΝ:

               ΦΙΝΛΑΝΔΙΑ

               :

               κ. Aleksi KALENIUS
               Finnish Confederation of Professionals STTK

      Βρυξέλλες, 14 Φεβρουαρίου 2011.

            Για το Συμβούλιο

            Η Πρόεδρος

         HOFFMANN R.

      (1)  ΕΕ L 39 της 13.2.1975, σ. 1.

      (2)  ΕΕ C 226 της 19.9.2009, σ. 2.


title: Απόφαση 2008/101/ΚΕΠΠΑ του Συμβουλίου, της 28ης Ιανουαρίου 2008 , για την έναρξη της στρατιωτικής επιχείρησης της Ευρωπαϊκής Ένωσης στη Δημοκρατία του Τσαντ και στην Κεντροαφρικανική Δημοκρατία (Επιχείρηση EUFOR Tchad/RCA)

text:
               8.2.2008

               EL

               Επίσημη Εφημερίδα της Ευρωπαϊκής Ένωσης

               L 34/39

      ΑΠΌΦΑΣΗ 2008/101/ΚΕΠΠΑ ΤΟΥ ΣΥΜΒΟΥΛΊΟΥ

   της 28ης Ιανουαρίου 2008
   για την έναρξη της στρατιωτικής επιχείρησης της Ευρωπαϊκής Ένωσης στη Δημοκρατία του Τσαντ και στην Κεντροαφρικανική Δημοκρατία (Επιχείρηση EUFOR Tchad/RCA)
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη:
   τη συνθήκη για την Ευρωπαϊκή 'Ενωση, και ιδίως το άρθρο 17 παράγραφος 2,
   την κοινή δράση 2007/677/ΚΕΠΠΑ του Συμβουλίου, της 15ης Οκτωβρίου 2007, για τη στρατιωτική επιχείρηση της Ευρωπαϊκής Ένωσης στη Δημοκρατία του Τσαντ και στην Κεντροαφρικανική Δημοκρατία (1), και ιδίως το άρθρο 5,
   Εκτιμώντας τα ακόλουθα:

               (1)

               Στις 25 Σεπτεμβρίου 2007, το Συμβούλιο Ασφαλείας των Ηνωμένων Εθνών εξέδωσε ομόφωνα την απόφαση 1778 (2007), με την οποία εγκρίνεται η ανάπτυξη αποστολής των Ηνωμένων Εθνών στην Κεντροαφρικανική Δημοκρατία και στο Τσαντ (MINURCAT) και επιτρέπεται στην Ευρωπαϊκή Ένωση να διεξαγάγει επιχείρηση στις εν λόγω χώρες για διάστημα δώδεκα μηνών από τη δήλωση αρχικής επιχειρησιακής δυνατότητας.

               (2)

               Οι αρχές του Τσαντ και της Κεντροαφρικανικής Δημοκρατίας εξέφρασαν την ικανοποίησή τους για μια πιθανή στρατιωτική παρουσία της ΕΕ στις αντίστοιχες χώρες τους.

               (3)

               Σύμφωνα με το άρθρο 6 του πρωτοκόλλου για τη θέση της Δανίας, το οποίο έχει προσαρτηθεί στη συνθήκη για την Ευρωπαϊκή Ένωση και στη συνθήκη για την ίδρυση της Ευρωπαϊκής Κοινότητας, η Δανία δεν συμμετέχει στην εκπόνηση και την εφαρμογή των αποφάσεων και δράσεων της Ευρωπαϊκής Ένωσης που έχουν συνέπειες στον τομέα της άμυνας και επομένως δεν συμμετέχει στη χρηματοδότηση της επιχείρησης,

         ΑΠΟΦΑΣΙΖΕΙ:
   Άρθρο 1
   Εγκρίνεται το επιχειρησιακό σχέδιο.
   Άρθρο 2
   Εγκρίνεται το μήνυμα περί των κανόνων εμπλοκής.
   Άρθρο 3
   Η στρατιωτική επιχείρηση της ΕΕ στη Δημοκρατία του Τσαντ και στην Κεντροαφρικανική Δημοκρατία (Επιχείρηση EUFOR Tchad/RCA) θα αρχίσει στις 28 Ιανουαρίου 2008.
   Άρθρο 4
   Ο διοικητής επιχειρήσεων της ΕΕ εξουσιοδοτείται, με άμεση ισχύ, να εκδώσει τη διαταγή ενεργοποίησης (ACTORD) προκειμένου να αρχίσει η ανάπτυξη των δυνάμεων και η εκτέλεση της αποστολής.
   Άρθρο 5
   Η παρούσα απόφαση παράγει αποτελέσματα την ημέρα της έκδοσής της.
   Άρθρο 6
   Η παρούσα απόφαση δημοσιεύεται στην Επίσημη Εφημερίδα της Ευρωπαϊκής Ένωσης.

      Βρυξέλλες, 28 Ιανουαρίου 2008.

            Για το Συμβούλιο

            Ο Πρόεδρος

         D. RUPEL

      (1)  ΕΕ L 279 της 23.10.2007, σ. 21.


title: 2008/506/ΕΚ: Απόφαση του Ευρωπαϊκού Κοινοβουλίου, της 24ης Απριλίου 2007, σχετικά με την απαλλαγή όσον αφορά την εκτέλεση του γενικού προϋπολογισμού της Ευρωπαϊκής Ένωσης για το οικονομικό έτος 2005, Τμήμα VIIIΒ - Ευρωπαίος Επόπτης Προστασίας Δεδομένων

text:
               15.7.2008

               EL

               Επίσημη Εφημερίδα της Ευρωπαϊκής Ένωσης

               L 187/75

         ΑΠΌΦΑΣΗ ΤΟΥ ΕΥΡΩΠΑΪΚΟΫ ΚΟΙΝΟΒΟΥΛΊΟΥ
   της 24ης Απριλίου 2007
   σχετικά με την απαλλαγή όσον αφορά την εκτέλεση του γενικού προϋπολογισμού της Ευρωπαϊκής Ένωσης για το οικονομικό έτος 2005, Τμήμα VIIIΒ — Ευρωπαίος Επόπτης Προστασίας Δεδομένων
   (2008/506/ΕΚ)
   ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ,
   έχοντας υπόψη τον γενικό προϋπολογισμό της Ευρωπαϊκής Ένωσης για το οικονομικό έτος 2005 (1),
   έχοντας υπόψη τους τελικούς ετήσιους λογαριασμούς των Ευρωπαϊκών Κοινοτήτων για το οικονομικό έτος 2005 — Τόμος I (C6-0472/2006) (2),
   έχοντας υπόψη την ετήσια έκθεση του Ελεγκτικού Συνεδρίου για το οικονομικό έτος 2005 σχετικά με την εκτέλεση του προϋπολογισμού και τις ειδικές εκθέσεις του Ελεγκτικού Συνεδρίου, συνοδευόμενη από τις απαντήσεις των οργάνων που ελέγχθηκαν (3),
   έχοντας υπόψη τη δήλωση αξιοπιστίας του Ελεγκτικού Συνεδρίου, σύμφωνα με το άρθρο 248 της Συνθήκης ΕΚ, όσον αφορά την αξιοπιστία των λογαριασμών και τη νομιμότητα και κανονικότητα των υποκειμένων πράξεων (4),
   έχοντας υπόψη τα άρθρα 272, παράγραφος 10, 274, 275 και 276 της Συνθήκης ΕΚ,
   έχοντας υπόψη τον κανονισμό του Συμβουλίου (ΕΚ, Ευρατόμ) αριθ. 1605/2002, της 25ης Ιουνίου 2002, σχετικά με τον δημοσιονομικό κανονισμό που εφαρμόζεται στον γενικό προϋπολογισμό των Ευρωπαϊκών Κοινοτήτων (5), συγκεκριμένα τα άρθρα του 50, 86, 145, 146 και 147,
   έχοντας υπόψη το άρθρο 71 και το Παράρτημα V του Κανονισμού του,
   έχοντας υπόψη την έκθεση της Επιτροπής Ελέγχου των Προϋπολογισμών (A6-0111/2007),

               1.

               χορηγεί απαλλαγή στον Ευρωπαίο Επόπτη Προστασίας Δεδομένων για την εκτέλεση του προϋπολογισμού για το οικονομικό έτος 2005·

               2.

               καταγράφει τις παρατηρήσεις του στο ψήφισμα που ακολουθεί·

               3.

               αναθέτει στον Πρόεδρό του να διαβιβάσει την παρούσα απόφαση και το ψήφισμα που αποτελεί αναπόσπαστο τμήμα της στο Συμβούλιο, στην Επιτροπή, στο Δικαστήριο και στο Ελεγκτικό Συνέδριο, στην Ευρωπαϊκή Οικονομική και Κοινωνική Επιτροπή, στην Επιτροπή των Περιφερειών, στον Ευρωπαίο Διαμεσολαβητή και στον Ευρωπαίο Επόπτη Προστασίας Δεδομένων και να μεριμνήσει για τη δημοσίευση των κειμένων στην Επίσημη Εφημερίδα της Ευρωπαϊκής Ένωσης (σειρά L).

            Ο Πρόεδρος

         Hans-Gert PÖTTERING

            Ο Γενικός Γραμματέας

         Harald RØMER

      (1)  ΕΕ L 60, 8.3.2005.

      (2)  EE C 264, 31.10.2006, σ. 1.

      (3)  ΕΕ C 263, 31.10.2006, σ. 1.

      (4)  ΕΕ C 263, 31.10.2006, σ. 10.

      (5)  EE L 248, 16.9.2002, σ. 1. Κανονισμός όπως τροποποιήθηκε με τον κανονισμό (EΚ, Ευρατόμ) αριθ. 1995/2006 (ΕΕ L 390, 30.12.2006, σ. 1).
    ---documentbreak---

               15.7.2008

               EL

               Επίσημη Εφημερίδα της Ευρωπαϊκής Ένωσης

               L 187/76

         ΨΉΦΙΣΜΑ ΤΟΥ ΕΥΡΩΠΑΪΚΟΫ ΚΟΙΝΟΒΟΥΛΊΟΥ
   της 24ης Απριλίου 2007
   με τις παρατηρήσεις οι οποίες αποτελούν αναπόσπαστο τμήμα της απόφασης σχετικά με τη χορήγηση απαλλαγής όσον αφορά την εκτέλεση του γενικού προϋπολογισμού της Ευρωπαϊκής Ένωσης για το οικονομικό έτος 2005, Τμήμα VIIIΒ — Ευρωπαίος Επόπτης Προστασίας Δεδομένων
   ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ,
   έχοντας υπόψη τον γενικό προϋπολογισμό της Ευρωπαϊκής Ένωσης για το οικονομικό έτος 2005 (1),
   έχοντας υπόψη τους τελικούς ετήσιους λογαριασμούς των Ευρωπαϊκών Κοινοτήτων για το οικονομικό έτος 2005 — Τόμος I (C6-0472/2006) (2),
   έχοντας υπόψη την ετήσια έκθεση του Ελεγκτικού Συνεδρίου για το οικονομικό έτος 2005 σχετικά με την εκτέλεση του προϋπολογισμού και τις ειδικές εκθέσεις του Ελεγκτικού Συνεδρίου, συνοδευόμενη από τις απαντήσεις των οργάνων που ελέγχθηκαν (3),
   έχοντας υπόψη τη δήλωση αξιοπιστίας του Ελεγκτικού Συνεδρίου, σύμφωνα με το άρθρο 248 της Συνθήκης ΕΚ, όσον αφορά την αξιοπιστία των λογαριασμών και τη νομιμότητα και κανονικότητα των υποκειμένων πράξεων (4),
   έχοντας υπόψη τα άρθρα 272, παράγραφος 10, 274, 275 και 276 της Συνθήκης ΕΚ,
   έχοντας υπόψη τον κανονισμό (ΕΚ, Ευρατόμ) αριθ. 1605/2002 του Συμβουλίου, της 25ης Ιουνίου 2002, σχετικά με τον δημοσιονομικό κανονισμό που εφαρμόζεται στον γενικό προϋπολογισμό των Ευρωπαϊκών Κοινοτήτων (5), συγκεκριμένα τα άρθρα του 50, 86, 145, 146 και 147,
   έχοντας υπόψη το άρθρο 71 και το Παράρτημα V του Κανονισμού του,
   έχοντας υπόψη την έκθεση της Επιτροπής Ελέγχου των Προϋπολογισμών (A6-0111/2007),

               1.

               επισημαίνει ότι, το 2005, ο Ευρωπαίος Επόπτης Προστασίας Δεδομένων (ΕΕΠΔ) είχε στη διάθεσή του πιστώσεις αναλήψεων υποχρεώσεων συνολικού ύψους 2 840 733 EUR, με ποσοστό χρησιμοποίησης 82,77 %·

               2.

               σημειώνει ότι από τον έλεγχο του ΕΕΠΔ που διενήργησε το Ελεγκτικό Συνέδριο δεν προέκυψαν ουσιαστικές παρατηρήσεις· επισημαίνει ότι, μετά την καθιέρωση της λογιστικής σε δεδουλευμένη βάση από 1ης Ιανουαρίου 2005, ο δημοσιονομικός ισολογισμός του ΕΕΠΔ για το 2005 εμφανίζει θετικό οικονομικό αποτέλεσμα 211 631 EUR και το παθητικό υπερβαίνει το ενεργητικό κατά 202 504 EUR·

               3.

               επισημαίνει ότι το 2005 ήταν το πρώτο έτος κατά το οποίο ο θεσμός του ΕΕΠΔ κατέστη πλήρως λειτουργικός· υπενθυμίζει ότι ο προϋπολογισμός του 2005 αντιπροσωπεύει αύξηση της τάξεως του 48,8 % σε σύγκριση με τον προϋπολογισμό του 2004·

               4.

               σημειώνει ότι ο ΕΕΠΔ υπέβαλε για το 2007 προϋπολογισμό ύψους 5 080 699 EUR, ο οποίος αντιπροσωπεύει αύξηση κατά 23 % σε σύγκριση με τον τελικό προϋπολογισμό για το 2006 (4 147 378 EUR), η αύξηση δε αυτή συνδέεται με αίτημα για πέντε νέες θέσεις, επέκταση των χώρων γραφείων και αύξηση των δαπανών μετάφρασης·

               5.

               υπενθυμίζει ότι, στις 24 Ιουνίου 2004, οι Γενικοί Γραμματείς της Επιτροπής, του Ευρωπαϊκού Κοινοβουλίου και του Συμβουλίου υπέγραψαν, από κοινού με τον ΕΕΠΔ, συμφωνία διοικητικής συνεργασίας με σκοπό την επικουρία του ΕΕΠΔ για τριετή περίοδο εκκίνησης, σύμφωνα με την οποία:

                           —

                           ο υπόλογος και ο εσωτερικός ελεγκτής της Επιτροπής ορίσθηκαν ως ο υπόλογος και ελεγκτής του ΕΕΠΔ,

                           —

                           τα τμήματα της Επιτροπής παρέχουν βοήθεια για όλα τα καθήκοντα που αφορούν τη διαχείριση ανθρώπων που συνδέονται με το όργανο (καθορισμός δικαιωμάτων, καταβολή μισθών, επιστροφή ιατρικών εξόδων, πληρωμές αποστολών, κ.λπ.),

                           —

                           τα τμήματα της Επιτροπής βοηθούν επίσης τον ΕΕΠΔ στην κατάρτιση και εκτέλεση του προϋπολογισμού,

                           —

                           ο ΕΕΠΔ εγκαθίσταται στα κτίρια του Ευρωπαϊκού Κοινοβουλίου· τα τμήματα του Κοινοβουλίου επικουρούν τον ΕΕΠΔ όσον αφορά την υλική υποδομή και τεχνογνωσία σχετικά με την εγκατάστασή του στα κτίρια (ασφάλεια των κτιρίων, ταχυδρομείο, ηλεκτρονικοί υπολογιστές, τηλέφωνα, γραφεία και αναλώσιμα είδη)·

                           —

                           το Συμβούλιο παρέχει υπηρεσίες μετάφρασης·

               6.

               επισημαίνει ότι στις 7 Δεκεμβρίου 2006 η συμφωνία διοικητικής συνεργασίας παρατάθηκε για άλλα τρία έτη, αρχής γενομένης από την 16η Ιανουαρίου 2007·

               7.

               σημειώνει ότι, στις 7 Νοεμβρίου 2006, ο ΕΕΠΔ αποφάσισε να δημιουργήσει διάρθρωση εσωτερικού ελέγχου προσαρμοσμένη στις δραστηριότητες και απαιτήσεις του οργάνου·

               8.

               επιδοκιμάζει την απόφαση του ΕΕΠΔ και του βοηθού επόπτη να δημοσιεύουν ετησίως δήλωση των οικονομικών τους συμφερόντων αμέσως όταν ολοκληρωθεί η δημιουργία της νέας ιστοσελίδας τους στις αρχές του 2007· επισημαίνει ότι εν τω μεταξύ έχουν διαβιβάσει γραπτές δηλώσεις σχετικά με τα οικονομικά τους συμφέροντα για τα έτη 2005 και 2006 με έντυπο παρόμοιο με εκείνο που συμπληρώνουν ετησίως τα μέλη του Ευρωπαϊκού Κοινοβουλίου, στο οποίο αναγράφουν αδήλωτες επαγγελματικές δραστηριότητες, αμειβόμενες θέσεις ή δραστηριότητες ή άλλες σχετικές πληροφορίες·

               9.

               επιδοκιμάζει την προθυμία του ΕΕΠΔ να προσχωρήσει στη διοργανική συμφωνία για την OLAF και τον παροτρύνει να λάβει όλα τα αναγκαία μέτρα το ταχύτερο δυνατόν.

      (1)  ΕΕ L 60, 8.3.2005.

      (2)  EE C 264, 31.10.2006, σ. 1.

      (3)  ΕΕ C 263, 31.10.2006, σ. 1.

      (4)  ΕΕ C 263, 31.10.2006, σ. 10.

      (5)  EE L 248, 16.9.2002, σ. 1. Κανονισμός όπως τροποποιήθηκε με τον κανονισμό (EΚ, Ευρατόμ) αριθ. 1995/2006 (ΕΕ L 390, 30.12.2006, σ. 1).


title: 2008/645/ΕΚ: Απόφαση του Συμβουλίου, της 15ης Ιουλίου 2008 , σχετικά με την τροποποίηση της απόφασης 97/126/ΕΚ για τη σύναψη συμφωνίας μεταξύ της Ευρωπαϊκής Κοινότητας, αφενός, και της κυβέρνησης της Δανίας και της τοπικής κυβέρνησης των νήσων Φερόε, αφετέρου

text:
               7.8.2008

               EL

               Επίσημη Εφημερίδα της Ευρωπαϊκής Ένωσης

               L 212/3

      ΑΠΌΦΑΣΗ ΤΟΥ ΣΥΜΒΟΥΛΊΟΥ

   της 15ης Ιουλίου 2008
   σχετικά με την τροποποίηση της απόφασης 97/126/ΕΚ για τη σύναψη συμφωνίας μεταξύ της Ευρωπαϊκής Κοινότητας, αφενός, και της κυβέρνησης της Δανίας και της τοπικής κυβέρνησης των νήσων Φερόε, αφετέρου
   (2008/645/ΕΚ)
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας, και ιδίως το άρθρο 133 σε συνδυασμό με το άρθρο 300 παράγραφος 2 πρώτη πρόταση,
   την πρόταση της Επιτροπής,
   Εκτιμώντας τα ακόλουθα:

               (1)

               Η απόφαση 97/126/ΕΚ του Συμβουλίου (1), αφορά τη σύναψη συμφωνίας μεταξύ της Ευρωπαϊκής Κοινότητας, αφενός, και της κυβέρνησης της Δανίας και της τοπικής κυβέρνησης των νήσων Φερόε, αφετέρου (εφεξής «η συμφωνία»).

               (2)

               Σύμφωνα με το άρθρο 31 της συμφωνίας, έχει συσταθεί μεικτή επιτροπή η οποία είναι υπεύθυνη για τη διαχείριση της συμφωνίας και διασφαλίζει την ορθή εφαρμογή της. Για το σκοπό αυτό, η επιτροπή υποβάλλει συστάσεις και λαμβάνει αποφάσεις, οι οποίες εφαρμόζονται από τα συμβαλλόμενα μέρη σύμφωνα με τους δικούς τους κανόνες. Προς το σκοπό αυτό, θα πρέπει να αναφερθεί ρητά στην απόφαση 97/126/ΕΚ ότι εξουσιοδοτείται η Επιτροπή να θεσπίσει τους εν λόγω λεπτομερείς κανόνες εφαρμογής, εφόσον είναι αναγκαίο.

               (3)

               Θα πρέπει να θεσπισθούν τα μέτρα που είναι αναγκαία για την εφαρμογή των συστάσεων και αποφάσεων της μεικτής επιτροπής που έχει συσταθεί με το άρθρο 31 της συμφωνίας, σύμφωνα με την απόφαση 1999/468/ΕΚ του Συμβουλίου, της 28ης Ιουνίου 1999, για τον καθορισμό των όρων άσκησης των εκτελεστικών αρμοδιοτήτων που ανατίθενται στην Επιτροπή (2).

               (4)

               Ως εκ τούτου, η απόφαση 97/126/ΕΚ θα πρέπει να τροποποιηθεί αναλόγως,

         ΑΠΟΦΑΣΙΖΕΙ:
   Άρθρο 1
   Στην απόφαση 97/126/ΕΚ, προστίθενται τα ακόλουθα άρθρα:

      «Άρθρο 3
      Η Επιτροπή θεσπίζει, εφόσον απαιτείται, τους λεπτομερείς κανόνες εφαρμογής των συστάσεων και αποφάσεων της μεικτής επιτροπής που έχει συσταθεί με το άρθρο 31 της συμφωνίας σύμφωνα με τη διαδικασία του άρθρου 4 παράγραφος 2 της παρούσας απόφασης.
      Άρθρο 4
      1.   Η Επιτροπή επικουρείται από τη Διαχειριστική Επιτροπή για την Κοινή Οργάνωση των Γεωργικών Αγορών, η οποία έχει συσταθεί βάσει του άρθρου 195 του κανονισμού (ΕΚ) αριθ. 1234/2007 του Συμβουλίου, της 22ας Οκτωβρίου 2007, για τη θέσπιση κοινής οργάνωσης των γεωργικών αγορών και ειδικών διατάξεων για ορισμένα γεωργικά προϊόντα (Ενιαίος κανονισμός ΚΟΑ) (3).
      2.   Οσάκις γίνεται αναφορά στην παρούσα παράγραφο, εφαρμόζονται τα άρθρα 4 και 7 της απόφασης 1999/468/ΕΚ του Συμβουλίου, της 28ης Ιουνίου 1999, για τον καθορισμό των όρων άσκησης των εκτελεστικών αρμοδιοτήτων που ανατίθενται στην Επιτροπή (4).
      Η προθεσμία που προβλέπεται στο άρθρο 4 παράγραφος 3 της απόφασης 1999/468/ΕΚ ορίζεται σε ένα μήνα.

   Άρθρο 2
   Η παρούσα απόφαση παράγει αποτελέσματα την επομένη της δημοσίευσής της στην Επίσημη Εφημερίδα της Ευρωπαϊκής Ένωσης.

      Βρυξέλλες, 15 Ιουλίου 2008.

            Για το Συμβούλιο

            Ο Πρόεδρος

         M. BARNIER

      (1)  ΕΕ L 53 της 22.2.1997, σ. 1.

      (2)  ΕΕ L 184 της 17.7.1999, σ. 23. Απόφαση όπως τροποποιήθηκε με την απόφαση 2006/512/ΕΚ (ΕΕ L 200 της 22.7.2006, σ. 11).

      (3)  ΕΕ L 299 της 16.11.2007, σ. 1. Κανονισμός όπως τροποποιήθηκε τελευταία με τον κανονισμό (ΕΚ) αριθ. 510/2008 (ΕΕ L 149 της 7.6.2008, σ. 61).

      (4)  ΕΕ L 184 της 17.7.1999, σ. 23. Απόφαση όπως τροποποιήθηκε με την απόφαση 2006/512/ΕΚ (ΕΕ L 200 της 22.7.2006, σ. 11).».


title: Απόφαση (ΕΕ) 2015/1174 του Συμβουλίου, της 14ης Ιουλίου 2015, για την τροποποίηση της απόφασης 1999/70/ΕΚ σχετικά με τους εξωτερικούς ελεγκτές των εθνικών κεντρικών τραπεζών, όσον αφορά τον εξωτερικό ελεγκτή της Banka Slovenije

text:
               17.7.2015

               EL

               Επίσημη Εφημερίδα της Ευρωπαϊκής Ένωσης

               L 189/38

         ΑΠΌΦΑΣΗ (ΕΕ) 2015/1174 ΤΟΥ ΣΥΜΒΟΥΛΊΟΥ
   της 14ης Ιουλίου 2015
   για την τροποποίηση της απόφασης 1999/70/ΕΚ σχετικά με τους εξωτερικούς ελεγκτές των εθνικών κεντρικών τραπεζών, όσον αφορά τον εξωτερικό ελεγκτή της Banka Slovenije
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη το πρωτόκολλο αριθ. 4 του καταστατικού του Ευρωπαϊκού Συστήματος Κεντρικών Τραπεζών και της Ευρωπαϊκής Κεντρικής Τράπεζας, που προσαρτάται στην Συνθήκη για την Ευρωπαϊκή Ένωση και στη Συνθήκη για τη λειτουργία της Ευρωπαϊκής Ένωσης, και ιδίως το άρθρο 27 παράγραφος 1,
   Έχοντας υπόψη τη σύσταση της Ευρωπαϊκής Κεντρικής Τράπεζας, της 10ης Ιουνίου 2015, προς το Συμβούλιο της Ευρωπαϊκής Ένωσης όσον αφορά τους εξωτερικούς ελεγκτές της Banka Slovenije (ΕΚΤ/2015/23) (1),
   Εκτιμώντας τα ακόλουθα:

               (1)

               Οι λογαριασμοί της Ευρωπαϊκής Κεντρικής Τράπεζας (ΕΚΤ) και των εθνικών κεντρικών τραπεζών των κρατών μελών με νόμισμα το ευρώ ελέγχονται από ανεξάρτητους εξωτερικούς ελεγκτές, τους οποίους υποδεικνύει το διοικητικό συμβούλιο της ΕΚΤ και εγκρίνει το Συμβούλιο.

               (2)

               Η θητεία της εταιρείας Deloitte revizija d.o.o., εξωτερικού ελεγκτή της Banka Slovenije, έληξε μετά το πέρας του ελέγχου για το οικονομικό έτος 2014. Είναι, επομένως, αναγκαίος ο διορισμός νέου εξωτερικού ελεγκτή από το οικονομικό έτος 2015.

               (3)

               Η Banka Slovenije επέλεξε την εταιρεία Ernst & Young d.o.o. ως εξωτερικό της ελεγκτή για τα οικονομικά έτη 2015 έως 2017.

               (4)

               Το Διοικητικό Συμβούλιο της ΕΚΤ συνέστησε να διοριστεί ως εξωτερικός ελεγκτής της Banka Slovenije για τα οικονομικά έτη 2015 έως 2017, η εταιρεία Ernst & Young d.o.o.

               (5)

               Μετά τη σύσταση του Διοικητικού Συμβουλίου της ΕΚΤ θα πρέπει να τροποποιηθεί αναλόγως η απόφαση 1999/70/ΕΚ (2),

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Στο άρθρο 1 της απόφασης 1999/70/ΕΚ, η παράγραφος 13 αντικαθίσταται από την παρακάτω:

                  «13.

                  Η εταιρεία Ernst & Young d.o.o. διορίζεται ως εξωτερικός ελεγκτής της Banka Slovenije για τα οικονομικά έτη 2015 έως 2017.».

   Άρθρο 2
   Η παρούσα απόφαση αρχίζει να ισχύει την ημερομηνία της κοινοποίησής της.
   Άρθρο 3
   Η παρούσα απόφαση απευθύνεται στην Ευρωπαϊκή Κεντρική Τράπεζα.

      Βρυξέλλες, 14 Ιουλίου 2015.

            Για το Συμβούλιο

            Ο Πρόεδρος

         P. GRAMEGNA

      (1)  ΕΕ C 201 της 18.6.2015, σ. 1.

      (2)  Απόφαση 1999/70/ΕΚ του Συμβουλίου, της 25ης Ιανουαρίου 1999, σχετικά με τους εξωτερικούς ελεγκτές των εθνικών κεντρικών τραπεζών (ΕΕ L 22 της 29.1.1999, σ. 69).


title: 2009/899/ΕΚ: Απόφαση του Συμβουλίου, της 30ής Νοεμβρίου 2009 , για τη σύναψη της συμφωνίας μεταξύ της Ευρωπαϊκής Κοινότητας και της Δημοκρατίας του Μαυρίκιου σχετικά με την απαλλαγή από την υποχρέωση θεώρησης για βραχεία διαμονή

text:
               8.12.2009

               EL

               Επίσημη Εφημερίδα της Ευρωπαϊκής Ένωσης

               L 321/41

         ΑΠΌΦΑΣΗ ΤΟΥ ΣΥΜΒΟΥΛΊΟΥ
   της 30ής Νοεμβρίου 2009
   για τη σύναψη της συμφωνίας μεταξύ της Ευρωπαϊκής Κοινότητας και της Δημοκρατίας του Μαυρίκιου σχετικά με την απαλλαγή από την υποχρέωση θεώρησης για βραχεία διαμονή
   (2009/899/ΕΚ)
   TO ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας, και ιδίως το άρθρο 62 παράγραφος 2 στοιχείο β) (i), σε συνδυασμό με το άρθρο 300 παράγραφος 2 πρώτο εδάφιο πρώτη πρόταση και το άρθρο 300 παράγραφος 3 πρώτο εδάφιο,
   την πρόταση της Επιτροπής,
   τη γνώμη του Ευρωπαϊκού Κοινοβουλίου (1),
   Εκτιμώντας τα ακόλουθα:

               (1)

               Η Επιτροπή διαπραγματεύθηκε εξ ονόματος της Ευρωπαϊκής Κοινότητας συμφωνία με τη Δημοκρατία του Μαυρίκιου σχετικά με την απαλλαγή από την υποχρέωση θεώρησης για βραχεία διαμονή («συμφωνία»).

               (2)

               Η συμφωνία υπογράφηκε εξ ονόματος της Κοινότητας στις 28.5.2009, και έκτοτε εφαρμόστηκε προσωρινά, με την επιφύλαξη της σύναψής της σε μεταγενέστερη ημερομηνία, σύμφωνα με την απόφαση 2009/480/ΕΚ (2) του Συμβουλίου.

               (3)

               Η συμφωνία θα πρέπει να εγκριθεί.

               (4)

               Η συμφωνία προβλέπει τη σύσταση μεικτής επιτροπής για τη διαχείριση της συμφωνίας, η οποία θεσπίζει τον εσωτερικό της κανονισμό. Είναι σκόπιμο να προβλεφθεί απλουστευμένη διαδικασία για την υιοθέτηση της κοινοτικής θέσης για τη θέσπιση του ανωτέρω κανονισμού.

               (5)

               Σύμφωνα με τα άρθρα 1 και 2 του πρωτοκόλλου για τη θέση του Ηνωμένου Βασιλείου και της Ιρλανδίας, που επισυνάπτεται στη συνθήκη για την Ευρωπαϊκή Ένωση και στη συνθήκη για την ίδρυση της Ευρωπαϊκής Κοινότητας, και με την επιφύλαξη του άρθρου 4 αυτού, τα κράτη μέλη αυτά δεν συμμετέχουν στην έκδοση της παρούσας απόφασης και δεν δεσμεύονται από αυτήν ούτε υπόκεινται στην εφαρμογή της,

         ΑΠΟΦΑΣΙΖΕΙ:
   Άρθρο 1
   Η συμφωνία μεταξύ της Ευρωπαϊκής Κοινότητας και της Δημοκρατίας του Μαυρίκιου σχετικά με την απαλλαγή από την υποχρέωση θεώρησης για βραχεία διαμονή (3) εγκρίνεται εξ ονόματος της Κοινότητας.
   Άρθρο 2
   Ο Πρόεδρος του Συμβουλίου προβαίνει στην κοινοποίηση που προβλέπεται στο άρθρο 8 παράγραφος 1 της συμφωνίας (4).
   Άρθρο 3
   Η Επιτροπή, επικουρούμενη από εμπειρογνώμονες των κρατών μελών, εκπροσωπεί την Κοινότητα στη μεικτή επιτροπή εμπειρογνωμόνων που συγκροτείται βάσει του άρθρου 6 της συμφωνίας.
   Άρθρο 4
   Η θέση της Κοινότητας στο πλαίσιο της μεικτής επιτροπής εμπειρογνωμόνων όσον αφορά την υιοθέτηση του εσωτερικού κανονισμού της, όπως προβλέπεται στο άρθρο 6 παράγραφος 4 της συμφωνίας εγκρίνεται από την Επιτροπή μετά από διαβούλευση με ειδική επιτροπή η οποία διορίζεται από το Συμβούλιο.
   Άρθρο 5
   Η παρούσα απόφαση δημοσιεύεται στην Επίσημη Εφημερίδα της Ευρωπαϊκής Ένωσης.

      Βρυξέλλες, 30 Νοεμβρίου 2009.

            Για το Συμβούλιο

            Η Πρόεδρος

         B. ASK

      (1)  Γνώμη της 20.10.2009 (δεν δημοσιεύθηκε ακόμα στην EE).

      (2)  EE L 169 της 30.6.2009, σ. 16.

      (3)  Η συμφωνία βρίσκεται στην ΕΕ L 169 της 30.6.2009, σ. 17.

      (4)  Η ημερομηνία έναρξης ισχύος της συμφωνίας θα δημοσιευθεί στην Επίσημη Εφημερίδα της Ευρωπαϊκής Ένωσης από τη Γενική Γραμματεία του Συμβουλίου.